Llei 8/2018, de 14 de setiembre, de Tresparencia, Bon Gobiernu y Grupos d’Interés.

«BOPA» númB. 222, de 24/09/2018

### ÍNDIZ

[Preámbulu 5](#_bookmark0)

[Títulu Preliminar. 9](#_bookmark1)

[Artículu 1. Oxetu.](#_bookmark1)

[Títulu I. Tresparencia de l’actividá pública. 10](#_bookmark2)

[Capítulu I. Ámbitu d’aplicación y disposiciones xenerales. 10](#_bookmark2)

[Artículu 2. Ámbitu d’aplicación.](#_bookmark2)

[Artículu 3. Obligación de suministrar información.](#_bookmark2) [Artículu 4. Plan Estratéxicu de Tresparencia.](#_bookmark3)

[Capítulu II. Publicidá activa. 12](#_bookmark4)

[Artículu 5. Obligaciones en materia de publicidá activa.](#_bookmark4)

[Artículu 6. Información institucional, organizativa y de planificación.](#_bookmark4) [Artículu 7. Información de relevancia xurídica.](#_bookmark5)

[Artículu 8. Información económica, presupuestaria y estadística.](#_bookmark5) [Artículu 9. Otres informaciones.](#_bookmark6)

[Artículu 10. Control y siguimientu.](#_bookmark6) [Artículu 11. El Portal de Tresparencia.](#_bookmark6)

[**Capítulu III. Derechu d’accesu a la información pública. 17**](#_bookmark7)

[Artículu 12. Derechu d’accesu a la información pública.](#_bookmark7) [Artículu 13. Principiu de gratuidá.](#_bookmark7)

[Artículu 14. Órganos competentes.](#_bookmark7) [Artículu 15. Plazu de derivación.](#_bookmark7)

[Artículu 16. Inclusión del serviciu d’accesu nel catálogu de servicios](#_bookmark7) [electrónicos.](#_bookmark7)

[Artículu 17. Réxime d’impugnaciones.](#_bookmark7)

[**Capítulu IV. Unidaes de tresparencia. 18**](#_bookmark8)

[Artículu 18. Unidaes de tresparencia.](#_bookmark8)

[**Capítulu V. Réxime sancionador. 19**](#_bookmark9)

[Artículu 19. Responsables.](#_bookmark9)

[Artículu 20. Infracciones en materia de publicidá activa y derechu d’accesu.](#_bookmark9)

[Artículu 21. Infracciones nel cumplimientu de la obligación de suministrar](#_bookmark9) [información.](#_bookmark9)

[Artículu 22. Sanciones en materia de publicidá activa y de derechu](#_bookmark10) [d’accesu.](#_bookmark10)

[Artículu 23. Sanciones por incumplimientu de la obligación de suministrar](#_bookmark10) [información.](#_bookmark10)

[Artículu 24. Procedimientu.](#_bookmark10) [Artículu 25. Órganos competentes.](#_bookmark10)

[Artículu 26. Anotación y publicidá de les sanciones.](#_bookmark11)

[**Títulu II. Bon gobiernu. 22**](#_bookmark12)

[**Capítulu I. Disposiciones xenerales. 22**](#_bookmark12)

[Artículu 27. Altos cargos del Principáu d’Asturies.](#_bookmark12) [Artículu 28. Principios d’actuación.](#_bookmark12)

[Artículu 29. Códigu de conducta.](#_bookmark12) [Artículu 30. Idoneidá del altu cargu.](#_bookmark13)

[Artículu 31. Declaración responsable del altu cargu.](#_bookmark13) [Artículu 32. Plan de Prevención de la Corrupción.](#_bookmark14)

[**Capítulu II. Réxime de conflictos d’intereses y d’incompatibilidaes. 25**](#_bookmark15)

[Artículu 33. Conflictu d’intereses.](#_bookmark15)

[Artículu 34. Sistema d’alerta pa la detección temprana de conflictos](#_bookmark15)

[d’intereses.](#_bookmark15)

[Artículu 35. Dedicación esclusiva al cargu.](#_bookmark16)

[Artículu 36. Llimitaciones patrimoniales en participaciones societaries.](#_bookmark17)

[Artículu 37. Llimitaciones al exerciciu d’actividaes privaes depués del](#_bookmark17) [cese.](#_bookmark17)

[Artículu 38. Declaración d’actividaes.](#_bookmark18)

[Artículu 39. Declaración de bienes y derechos.](#_bookmark18)

[Artículu 40. Control y xestión de valores y activos financieros.](#_bookmark19)

[Artículu 41. Rexistru d’Actividaes d’altos cargos y Rexistru de Bienes y](#_bookmark19) [Derechos Patrimoniales d’altos cargos.](#_bookmark19)

[Artículu 42. Accesu a los Rexistros.](#_bookmark19)

[Artículu 43. Collaboración cola Oficina de Bon Gobiernu y Llucha contra](#_bookmark20)

[la Corrupción en materia d’incompatibilidaes.](#_bookmark20)

[Artículu 44. Información proporcionada pola Oficina de Bon Gobiernu y](#_bookmark20)

[Llucha contra la Corrupción.](#_bookmark20)

[Artículu 45. Exame de la situación patrimonial de los altos cargos](#_bookmark20) [n’acabando’l mandatu.](#_bookmark20)

[Artículu 46. Ellaboración del informe de comprobación de la situación](#_bookmark21) [patrimonial.](#_bookmark21)

[**Capítulu III. Réxime sancionador. 32**](#_bookmark22)

[Artículu 47. Infracciones.](#_bookmark22)

[Artículu 48. Sanciones.](#_bookmark22)

[Artículu 49. Procedimientu.](#_bookmark22) [Artículu 50. Órganos competentes.](#_bookmark23)

[**Títulu III. Grupos d’interés. 34**](#_bookmark24)

[**Capítulu I. Disposiciones xenerales. 34**](#_bookmark24)

[Artículu 51. Ámbitu d’aplicación.](#_bookmark24)

[Artículu 52. Rexistru de grupos d’interés.](#_bookmark24) [Artículu 53. Códigu de conducta.](#_bookmark24)

[Artículu 54. Espediente de güelga na actuación pública.](#_bookmark24)

[**Capítulu II. Réxime sancionador. 36**](#_bookmark25)

[Artículu 55. Infracciones.](#_bookmark25)

[Artículu 56. Sanciones.](#_bookmark25)

[Artículu 57. Órganos competentes.](#_bookmark25) [Artículu 58. Procedimientu.](#_bookmark26)

[**Títulu IV. Denuncies. 38**](#_bookmark27)

[Artículu 59. Denunciante.](#_bookmark27)

[Artículu 60. Estatutu del denunciante.](#_bookmark27)

[Artículu 61. Canal de Llucha contra la Corrupción.](#_bookmark27) [Artículu 62. Tramitación de les denuncies.](#_bookmark27)

[**Títulu V. Conseyu de Tresparencia y Bon Gobiernu**](#_bookmark28)

[**del Principáu d’Asturies 39**](#_bookmark28)

[Artículu 63. Conseyu de Tresparencia y Bon Gobiernu del Principáu](#_bookmark28)

[d’Asturies.](#_bookmark28)

[Artículu 64. Órganos.](#_bookmark28)

[Artículu 65. Presidente.](#_bookmark28)

[Artículu 66. Competencies del presidente.](#_bookmark29) [Artículu 67. Plenu.](#_bookmark29)

[Artículu 68. Competencies del Plenu.](#_bookmark30)

[Artículu 69. Oficina de Bon Gobiernu y Llucha contra la Corrupción.](#_bookmark31) [Artículu 70. Estatutu.](#_bookmark31)

[Artículu 71. Recursos económicos.](#_bookmark31) [Artículu 72. Memoria anual.](#_bookmark31)

[Artículu 73. Rellaciones cola Xunta Xeneral del Principáu d’Asturies.](#_bookmark32)

[**Disposiciones 44**](#_bookmark33)

[Firma]

El Presidente del Principáu d’Asturies

Seya notorio que la Xunta Xeneral del Principáu d’Asturies aprobó y yo, en nome de La so Maxestá’l Rei, y d’alcuerdu colo dispuesto n’Artículu 31.2 del Estatutu d’Autonomía del Prin- cipáu d’Asturies, vengo a promulgar esta Llei del Principáu d’Asturies de Tresparencia, Bon Gobiernu y Grupos d’Interés.

### Preámbulu

Esta Llei tien por oxetu regular trés materies bien rellacionaes ente elles, la tresparencia na activi- dá pública, el bon gobiernu y los grupos d’interés, les dos primeres nel marcu de lo que con calter básicu establez la Llei 19/2013, de 9 d’avientu, de Tresparencia y Bon Gobiernu, y la tercera, que nun tien entá regulación estatal, en llinia con otres Comunidaes Autónomes.

1. Les trés materies son vectores d’una mesma y más amplia categoría, la de la gobernanza, no qu’esta tien d’apertura, participación y responsabilidá, y nelles ponse de manifiestu un cambéu irreversible de paradigma nes rellaciones del poder cola sociedá, nes que la opacidá y l’hermetismu «arcana imperii» dieron pasu a la visibilidá y la esposición pública. Esta muta- ción vieno inducida en bona midida pola fuercia espansiva de los principios rectores del Estáu social y democráticu de derechu coles sos esixencies de racionalidá argumentativa y rindición de cuentes, anque diba ser incompletu’l diagnósticu si, amás, nun se tuviere tamién en cuenta la necesidá urxente de suturar o polo menos remediar la crisis innegable d’enfotu ciudadanu nes instituciones y los sos procedimientos. Nesi paradigma nuevu quier inscribise esta Llei.
2. El Títulu I ta dedicáu a la tresparencia de l’actividá pública, na vertiente doble de publicidá activa, xenerada d’oficiu, y publicidá rogada, al traviés del derechu d’accesu a la información pública, qu’implantó la yá mentada Llei 19/2013, de 9 d’avientu, de Tresparencia y Bon Go- biernu, y a la que-y da un valor añadíu, del que se pueden destacar estos aspectos:
3. L’ampliación del círculu d’entidaes privaes perceptores d’ayudes o subvenciones que tienen de cumplir les obligaciones de publicidá activa: si, d’alcuerdu cola Llei estatal, pa que queden suxetes a les obligaciones de publicidá activa ye menester que les ayudes o subvenciones lo seyan nuna cantidá anual superior a cien mil euros o representen siquiera’l cuarenta por cientu del total de los ingresos anuales siempre qu’algamen polo menos la cantidá de cinco mil euros, con arreglu, sicasí, a la Llei del Principáu d’Asturies va bastar con que l’importe anual de les ayudes o subvenciones seya de dieciocho mil euros o representen siquiera’l trenta por cientu de los ingresos anuales siempre qu’algamen como mínimu la cantidá de mil quinientos euros.
4. L’adición, a los yá establecíos na repetida Llei 19/2013, de 9 d’avientu, de más conte- níos preceptivos pa la publicidá activa, d’ente los qu’ha sorrayase’l relativu a les Cuentes Abiertes, pol que l’Alministración del Principáu d’Asturies y el so sector públicu tienen que publicar información sobre les sos cuentes bancaries, y el referíu a los testos normativos consolidaos que, anque nun tengan valor oficial, resulten bien útiles.
5. La configuración del Portal de Tresparencia de l’Alministración del Principáu d’Asturies non solo como un repositoriu d’información, sinón, amás, como una ferramienta partici- pativa pa qu’a los usuarios de los servicios públicos los consulten de manera periódica sobre’l so grau de satisfacción con ellos y pa que los ciudadanos en xeneral puedan pre- sentar quexes y suxerencies sobre’l so funcionamientu.
6. L’establecimientu d’un réxime d’infracciones y sanciones en materia de publicidá activa y de derechu d’accesu a la información pública, que nun tien nesta materia la Llei esta- tal, con multes que pueden llegar a los diez mil euros. Hai que señalar que, n’ámbitu de l’Alministración del Principáu d’Asturies y del so sector públicu, los altos cargos sancio- naos por infracción mui grave van destituyise y nun van poder nomase pa ocupar nengún puestu d’altu cargu nun periodu d’ente cinco y diez años.
7. El títulu II ocúpase del bon gobiernu, conxuntu de regles y principios a los que se tien qu’adaptar l’actuación de los altos cargos del Principáu d’Asturies, con atención especial a los conflictos d’intereses y el réxime d’incompatibilidaes, aspectu esti últimu sobre’l que la Comunidá Autónoma yá cuntaba cola Llei del Principáu d’Asturies 4/1995, de 6 d’abril, d’incompatibilidaes, actividaes y bienes de los altos cargos, que la regulación nueva, más completa y esixente, sustituye. La disciplina de bon gobiernu que contién el títulu II opera nel marcu de les disposiciones básiques de la Llei 19/2013, de 9 d’avientu, de Tresparencia y Bon Gobiernu, incorpora, adaptándoles, previsiones establecíes na Llei 3/2015, de 30 de marzu, reguladora del exerciciu del altu cargu de l’Alministración Xeneral del Estáu, incluyíes les que tienen que ver coles llamaes coloquialmente «puertes xiratories», y introduz midíes de cuñu propiu, de les que se pueden destacar:
8. Un códigu de conducta al qu’han adaptar el comportamientu los altos cargos, que, prime- ro de la toma de posesión, han asumir espresamente’l compromisu de cumplilu.
9. El Plan de Prevención de la Corrupción, instrumentu de calter bienal qu’ha incluyir un mapa de riesgos de la organización, un índiz de probabilidá y de prioridaes estratéxiques, y les acciones concretes pal so amenorgamientu.
10. La creación d’una Oficina de Bon Gobiernu y Llucha contra la Corrupción. La Oficina así- tiase non n’ámbitu de l’Alministración del Principáu d’Asturies, sobre la que va actuar y al respective de la que, por eso, tien que gozar de tola autonomía, sinón como órganu del Conseyu de Tresparencia y Bon Gobiernu, ente públicu dotáu de plena independencia y onde l’Executivu nun tien representación. Pa preservar la so non suxeción al Conseyu de Gobiernu y a l’Alministración, el personal de la Oficina queda baxo la dirección del presiden- te del Conseyu de Tresparencia y Bon Gobiernu, que ye quien convoca los procedimientos de provisión de los puestos de trabayu de la Oficina, designa les comisiones de valoración y efectúa los nomamientos correspondientes. La Oficina configúrase con nivel orgánicu de Serviciu, lo que nun quier dicir que seya un Serviciu de l’Alministración, sinón que quien tea al mandu de la Oficina va tener nivel de xefe de serviciu, non más, pero tampoco menos, y que, como socede colos puestos de xefe de serviciu, el de xefe de serviciu de la Oficina tien que se cubrir de manera reglada y non discrecional.
11. Un réxime d’infracciones y sanciones más rigorosu que l’hasta agora vixente nel Principáu d’Asturies y con conteníos adicionales al respective del establecíu con calter básicu na llexis- lación estatal, con multes que pueden llegar a los diez mil euros. Lo mesmo qu’en materia de tresparencia, los altos cargos sancionaos por infracción mui grave van destituyise y nun van poder nomase pa ocupar nengún puestu d’altu cargu nun periodu d’ente cinco y diez años.
12. El títulu III contién la regulación de los grupos d’interés. Trátase de formalizar normativamente’l desenvolvimientu de les actividaes de lobby, de les que nun s’ha tener necesariamente una vi- sión negativa, la que quiciabes predomina na nomenclatura alternativa de grupos de presión, que, por eso, nun se trai a esta Llei, porque constituyen una manifestación notoria del principiu participativu que la mesma Constitución obliga a promover (Artículu 9.2), y pue ayudar signifi- cativamente a la mayor efectividá de les polítiques públiques. Lo que se busca nesti campu ye prevenir y reprimir el mal usu d’actividaes d’esta mena, que, desenvueltes ensin nenguna clas de control y con secretismu, son verdaderamente dañibles. De la regulación nueva merecen destacase estos aspectos:
13. Créase un rexistru de grupos d’interés de calter públicu onde ye preceptivo que s’inscriban los grupos d’interés pa poder llevar a cabu la so actividá.
14. Oblígase a los grupos d’interés a cuntar con un códigu de conducta qu’incluya’l so com- promisu d’actuar de forma tresparente y non deshonesta.
15. Créase un espediente de güelga na actuación pública que garantice la trazabilidá de los cambeos introducíos na ellaboración de les normes, planes o programes d’actuación o dise- ñu de polítiques públiques que seyan consecuencia de la intervención de grupos d’interés.
16. Establezse un réxime d’infracciones y sanciones con multes pa los implicaos, tanto grupos d’interés como altos cargos, que pueden llegar a los cinco mil euros y con inha- bilitación temporal p’aquellos.
17. El títulu IV tien por oxetu habilitar una vía segura pa que los emplegaos públicos y, en xeneral, cualquier persona física o xurídica puedan denunciar situaciones rellacionaes co- la corrupción y cola integridá pública. Con esa mira, créase nel Portal de Tresparencia de l’Alministración del Principáu d’Asturies la Canal de Llucha contra la Corrupción, que la so xestión encomiéndase a la Oficina de Bon Gobiernu y Llucha contra la Corrupción, y inclú- yese un estatutu del denunciante, con cuenta de que, salvando la posibilidá de denuncies anónimes si asina se prevé con calter básicu na llexislación del Estáu, los sos datos resulten convenientemente protexíos y nun sufra tampoco directa o indirectamente nenguna retorsión o represalia, lo que fai pensar que tenga una incidencia especial n’ámbitu de les denuncies internes, que se revelaron como un aliáu eficaz na llucha contra la corrupción.
18. El títulu V regula’l Conseyu de Tresparencia y Bon Gobiernu del Principáu d’Asturies, onde, como yá se dixo, s’integra la Oficina de Bon Gobiernu y Llucha contra la Corrupción. Dotáu, como yá se señaló enantes, d’una autonomía funcional plena y independencia abso- luta nel desempeñu de les sos funciones, el Conseyu configúrase como garante, non esclu- sivu, pero sí preeminente, de la regulación nueva qu’esta Llei trai al ordenamientu xurídicu de la Comunidá Autónoma. Al serviciu de la plena autonomía y independencia del Conseyu, tómense yá na Llei estos determinos:
19. El presidente nun lu designa’l Conseyu de Gobiernu (esti namás espide’l Decretu de no- mamientu), sinón que, según s’adelantó más arriba, escuéyelu la Xunta Xeneral del Prin- cipáu d’Asturies y non por mayoría simple, sinón por una mayoría mui cualificada (dos tercios), y, amás, pa un periodu (cinco años) que nun coincide cola llexislatura parlla- mentaria, y anovable una vez namás, ente persones de prestixu reconocíu, atendiendo a criterios de competencia profesional y esperiencia.
20. El Conseyu de Gobiernu y l’Alministración nun tienen representación nel Plenu del Con- seyu, onde sí tán representaos la Xunta Xeneral, el Conseyu Consultivu, la Sindicatura de Cuentes, la Universidá d’Uviéu y tamién la Federación Asturiana de Conceyos.
21. Anque adscritu a efectos namás orgánicos a l’Alministración del Principáu d’Asturies, el Conseyu dispón d’una sección presupuestaria propia, y el so presidente, convién aporfiar nello, convoca los procesos de provisión de los puestos de trabayu correspondientes, designa les comisiones de valoración y efectúa los nomamientos.
22. De la parte final de la Llei, trés disposiciones merecen resaltase sobre manera:
23. La disposición adicional primera, qu’impón a la Sindicatura de Cuentes y al Conseyu Consultivu la obligación d’adaptase a la regulación nueva, ensin perxuiciu de la so au- tonomía organizativa, que ye precisamente la qu’esplica qu’esos dos órganos, a los que l’Estatutu d’Autonomía atribuye la condición d’órganos auxiliares (artículos 35 ter y quá- ter), nun tean rellacionaos n’articuláu. Nun apaez referida la Xunta Xeneral, que, n’usu de l’autonomía normativa que-y reconoz l’Estatutu d’Autonomía (Artículu 28), cunta cola so propia regulación nel Reglamentu de la Cámara.
24. La disposición adicional cuarta, qu’ordena a l’Alministración del Principáu acometer una revisión del so ordenamientu xurídicu, pa eliminar disposiciones non derogaes espresa- mente, pero ensin vixencia efectiva, actualizar y refundir testos, con un Plan de Calidá y Simplificación Normativa. Esta xera n’absoluto ye secundaria y ta conectada íntimamente colos conteníos del articuláu, porque, como ye bien sabío, una bona regulación ayuda a ameyorar la calidá democrática.
25. La disposición adicional quinta, que prohibe aumentar el gastu pa poner en marcha la regulación nueva, lo que resulta particularmente significativo nel casu del Conseyu de Tresparencia y Bon Gobiernu, en cuanto qu’exemplifica cómo sector públicu y más gastu nun tienen por qué dir necesariamente de la mano y cómo una racionalización afayadiza de los medios disponibles pue evitalo.
26. La disposición final primera, que modifica la Llei del Principáu d’Asturies 6/1984, de 5 de xunetu, del Presidente y del Conseyu de Gobiernu, cola mira de precisar nesa Llei que, te- niendo en cuenta lo que dispón l’Artículu 32.4 del Estatutu d’Autonomía, ye la sede norma- tiva afayadiza pa facelo, que’l presidente del Principáu tien la consideranza d’altu cargu pa los efectos de tresparencia, bon gobiernu y grupos d’interés, lo que nun significa que quede equiparáu dafechu a los demás altos cargos, nin siquiera a los demás miembros del Con- seyu de Gobiernu, particularmente n’ámbitu sancionador y sobre manera porque, igual que la Llei nueva ordena que los altos cargos sancionaos por infracción mui grave de les sos regles de tresparencia o bon gobiernu, si nun dimiten, seyan destituyíos, incluyíos los con- seyeros, esa orde llegal nun se reproduz cuando’l sancionáu seya’l presidente del Principáu porque diba afectar a la forma de gobiernu que predetermina l’Estatutu d’Autonomía, que d’alcuerdu con él el títulu habilitante del presidente ye la confianza de la Xunta Xeneral, que namás esta pue retirar al traviés de los procedimientos previstos con esa mira n’Estatutu d’Autonomía, la cuestión de confianza y la moción de censura.
27. Esta Llei díctase al amparu de lo dispuesto nos artículos 10.1.1, 15 y 33, 11.9 y 10, y 15.3 del Estatutu d’Autonomía del Principáu d’Asturies.

# Títulu Preliminar.

### Artículu 1. Oxetu.

Esta Llei tien por oxetu regular, n’ámbitu del Principáu d’Asturies, la tresparencia na actividá pública al traviés de la publicidá activa y el derechu d’accesu a la información pública, el bon gobiernu y los grupos d’interés.

**Títulu I. Tresparencia de l’actividá pública. Capítulu I. Ámbitu d’aplicación y disposiciones xenerales. Artículu 2. Ámbitu d’aplicación.**

1. Les disposiciones d’esti Títulu van aplicase a:
2. L’Alministración del Principáu d’Asturies y los sos organismos y entes públicos, amás de les sociedaes mercantiles y fundaciones onde tengan directa o indirectamente participa- ción mayoritaria o dominiu efectivu.
3. Les entidaes locales del ámbitu territorial del Principáu d’Asturies y los sos organismos y entes públicos, amás de les sociedaes mercantiles y fundaciones nes que tengan directa o indirectamente participación mayoritaria o dominiu efectivu.
4. La Universidá d’Uviéu y les sociedaes mercantiles y fundaciones nes que tenga directa o indirectamente participación mayoritaria o dominiu efectivu.
5. Les sociedaes mercantiles y fundaciones nes que los suxetos de les lletres anteriores o dalgunos d’ellos tengan, por acumulación, participación mayoritaria o dominiu efectivu.
6. Les corporaciones de derechu públicu de competencia del Principáu d’Asturies no relativo a les sos actividaes suxetes a derechu alministrativu.
7. Les asociaciones d’alministraciones públiques y los órganos de cooperación de les mesmes nos que participe dalgún de los suxetos referíos nes lletres anteriores, quitando aquellos nos que participe l’Alministración del Estáu o dalguna de les entidaes del so sector públicu.
8. Les disposiciones del Capítulu II del Títulu I van ser tamién d’aplicación a:
9. Los partíos políticos, coaliciones electorales y agrupaciones d’electores d’ámbitu autonó- micu que perciban ayudes o subvenciones con cargu a los Presupuestos Xenerales del Principáu d’Asturies.
10. Les organizaciones sindicales y empresariales d’ámbitu autonómicu que perciban ayudes

o subvenciones de dalgún de los suxetos del apartáu 1 d’esti Artículu.

1. Les asociaciones y fundaciones vinculaes a partíos políticos o organizaciones sindicales y empresariales d’ámbitu autonómicu cuando celebren contratos, soscriban convenios o perciban ayudes o subvenciones con cargu a presupuestos públicos.
2. Les entidaes privaes, cualquiera que seya la so forma xurídica, que, teniendo sede, domiciliu social o desenvolviendo principalmente l’actividá nel Principáu d’Asturies, perciban nel perio- du d’un añu ayudes o subvenciones de suxetos del apartáu 1 nuna cantidá igual o superior a

18.000 euros, o cuando polo menos el 30 por 100 del total de los sos ingresos anuales tenga calter d’ayuda o subvención d’esos suxetos, siempre qu’algame un mínimu de 1.500 euros.

### Artículu 3. Obligación de suministrar información.

1. Les persones físiques y xurídiques distintes de les referíes n’Artículu 2 que realicen servi- cios públicos o exerzan potestaes alministratives van tar obligaes a suministrar a los suxetos del apartáu 1 d’esi Artículu a los que s’atopen vinculaes, previu requerimientu, tola informa- ción necesaria pal cumplimientu por aquellos de les obligaciones previstes nesti Títulu. Esta obligación va estendese a los axudicatarios de contratos sometíos a la llexislación de contra- tos del sector públicu, nos términos previstos nel contratu respectivu.
2. Les normes reguladores de conciertos y otres formes de participación d’entidaes privaes nos sistemes públicos d’educación, deporte, sanidá y servicios sociales han concretar les esixencies de publicidá activa y de suministru d’información que tengan que cumplir estes entidaes, amás de los mecanismos de siguimientu, control y reacción frente al incumplimientu. De la mesma manera, estes obligaciones han incluyise nes convocatories, pliegos alministra- tivos, resoluciones y cualquier documentu de formalización.

### Artículu 4. Plan Estratéxicu de Tresparencia.

1. El Conseyu de Gobiernu, a propuesta del conseyeru competente en materia de trespa- rencia, previu informe preceptivu del Plenu del Conseyu de Tresparencia y Bon Gobiernu del Principáu d’Asturies, ha aprobar un Plan Estratéxicu de Tresparencia en cada llexislatura referíu a los suxetos del Artículu 2.1.a).
2. El Plan Estratéxicu de Tresparencia ha incluyir toes aquelles midíes qu’ayuden a cumplir esti Títulu. De la mesma manera, ha incorporar mecanismos de participación, siguimientu, control y evaluación, y de formación de los emplegaos públicos y de sensibilización en materia de tresparencia.
3. El Plan Estratéxicu de Tresparencia ha ser oxetu d’una evaluación anual pol Plenu del Con- seyu de Tresparencia y Bon Gobiernu del Principáu d’Asturies, que s’ha publicar dientro del trimestre inmediatamente posterior al cumplimientu de cada anualidá nel Portal de Tresparencia de l’Alministración del Principáu d’Asturies. Nella han constar, como mínimu, estos aspectos:
4. Grau de cumplimientu de les obligaciones de publicidá activa.
5. Midíes tomaes pa la meyora de la publicidá activa.
6. Valoración del exerciciu del derechu d’accesu, con referencia diferenciada a: númberu de solicitúes presentaes; númberu de solicitúes resueltes; plazu mediu de resolución; númberu de solicitúes estimaes, estremando les total y les parcialmente estimaes; núm- beru de solicitúes estimaes con oposición de terceru; númberu de solicitúes desestimaes; númberu de solicitúes inalmitíes; información más solicitada.
7. Conteníos con más númberu de consultes.
8. Propuestes de meyora.

## Capítulu II. Publicidá activa.

### Artículu 5. Obligaciones en materia de publicidá activa.

1. La información pública tien que se suministrar por iniciativa propia y han habilitase los medios pertinentes, prioritariamente electrónicos. Ha ser actualizada, veraz, coherente, es- tructurada, concisa, completa, segura, de bon accesu, multicanal, comparable, multiformatu, interoperable, reutilizable, entendible y clara con resúmenes, testos introductorios, glosarios terminolóxicos, fiches, cuadros sinópticos y elementos asemeyaos qu’ayuden a la compren- sión de la información pol ciudadanu mediu. De la mesma manera, ha incorporar, cuando proceda, la perspectiva de xéneru.
2. Han eliminase les torgues qu’impidan l’accesu a persones discapacitaes o colectivos en situaciones de desigualdá, poniendo los medios pa garantizar l’accesu universal y la non dis- criminación tecnolóxica.
3. La información ha publicase, con calter xeneral, cada trés meses, sacante qu’esta Llei o la

normativa específica establezan otros plazos.

### Artículu 6. Información institucional, organizativa y de planificación.

1. Amás de la información prevista n’Artículu 6 de la Llei 19/2013, de 9 d’avientu, de tresparen- cia, accesu a la información pública y bon gobiernu, han publicase l’allugamientu físicu de les sedes, los horarios d’atención al públicu, los teléfonos de contactu y les canales electróniques d’atención y tramitación de que se disponga.
2. Los suxetos del Artículu 2.1, sacante los de la lletra e), han publicar tamién:
3. La identidá de los responsables de les distintes unidaes organizatives.
4. Les competencies y les delegaciones de competencies.
5. Les llistes de puestos de trabayu, los catálogos de puestos o documentos equivalentes re- feríos a toa clas de personal, con indicación de los centros directivos o órganos a los que s’atopen adscritos, y les sos retribuciones anuales.
6. Los alcuerdos o pactos reguladores de les condiciones de trabayu y convenios colectivos vixentes.
7. La ufierta pública d’emplegu o otros instrumentos identificativos de les necesidaes de

personal.

1. Los procesos de selección del personal y provisión de puestos de trabayu. N’especial, tienen que se publicar les actes de los órganos selectivos y les resoluciones que pongan fin a los procesos correspondientes.
2. Les convocatories de los procedimientos de selección del personal directivo y llaboral d’alta dirección, la so remuneración y los ceses y les sos causes, los oxetivos que-yos punxeren y los resultaos llograos d’alcuerdu col procedimientu pol que se tengan qu’evaluar.
3. La composición de los órganos de representación del personal, amás del númberu de persones con dispensa total o parcial d’asistencia al trabayu por cuenta de llicencies sin- dicales concedíes, agrupaes por organización sindical, con identificación del so costu y del númberu anual d’hores sindicales usaes.
4. Les axendes íntegres de los altos cargos, personal directivo y titulares de los órganos de sofitu o asistencia. Entiéndese por axenda, pa estos efectos, la llista d’actividaes que se des- envuelven, incluyendo reuniones celebraes, dientro o fuera d’espacios oficiales, eventos pú- blicos nos que se participe y cualquier otra que tenga rellación col desempeñu de la función.
5. Los suxetos del Artículu 2.1.a) han publicar, amás, al respective de los sos altos cargos:
6. Les intervenciones na Xunta Xeneral del Principáu d’Asturies.
7. Les dietes percibíes anualmente y los gastos de representación y protocolarios.
8. Los certificaos de presentar les declaraciones correspondientes pa les inscripciones nos

Rexistros previstos nesta Llei.

1. Les declaraciones responsables a les que se refier l’Artículu 31.
2. Cuando pal nomamientu s’esixan requisitos de competencia profesional y esperiencia, la

motivación usada en cada casu pa xustificar el mesmu.

1. L’Alministración del Principáu d’Asturies ha publicar tamién:
2. Los estractos de los órdenes del día de los sos órganos colexaos.
3. Los alcuerdos del Conseyu de Gobiernu.
4. El Plan de la Inspección Xeneral de Servicios o documentos equivalentes.
5. Los organismos y entes públicos del Principáu d’Asturies han publicar igualmente los es- tractos de los órdenes del día y los alcuerdos de los sos órganos de gobiernu.
6. Les entidaes locales han publicar, amás, les actes de les sesiones plenaries, respetando la normativa de réxime local.

### Artículu 7. Información de relevancia xurídica.

Amás de la información prevista n’Artículu 7 de la Llei 19/2013, de 9 d’avientu, de tresparen- cia, accesu a la información pública y bon gobiernu, los suxetos del Artículu 2.1.a), b) y c) d’esta Llei han publicar:

1. Les alegaciones formulaes por terceros en trámites de participación, información pública o audiencia n’espedientes d’ellaboración d’anteproyectos de llei y de proyectos de decre- tos llexislativos y de disposiciones de calter xeneral.
2. Los informes de los sos Servicios Xurídicos nel exerciciu de funciones consultives de cal- ter preceptivu.
3. El catálogu actualizáu de los procedimientos alministrativos de la so competencia, con in- dicación del oxetu, trámites, plazos, sentíu del silenciu alministrativu y recursos proceden- tes, amás de, si ye’l casu, los formularios que tengan asociaos. Han indicase, específica- mente, aquellos procedimientos qu’almitan, total o parcialmente, tramitación electrónica, aparte qu’aquellos nos que seya posible la participación ciudadana.
4. Los actos alministrativos, les declaraciones responsables y les comunicaciones previes que puedan tener incidencia sobre’l dominiu públicu o la xestión de los servicios públicos, y aquellos otros nos que lo aconseyen razones d’interés públicu especial.
5. Los actos que foren oxetu d’un procedimientu de revisión en vía alministrativa.
6. Una versión consolidada, ensin valor oficial, de les disposiciones de calter xeneral del

Principáu d’Asturies, cualquiera que seya’l so rangu.

### Artículu 8. Información económica, presupuestaria y estadística.

1. Información sobre contratos, convenios y subvenciones.
2. Amás de la información sobre contratos, convenios y subvenciones prevista n’Artículu 8.1.a), b) y c) de la Llei 19/2013, de 9 d’avientu, de tresparencia, accesu a la información pú- blica y bon gobiernu, los suxetos del Artículu 2.1 d’esta Llei han publicar:
3. Los órganos de contratación, el teléfonu y les señes postales y electróniques, la compo- sición, nel so casu, de les meses de contratación, les actes y resoluciones.
4. Los pliegos rectores de la contratación.
5. El porcentaxe de baxa, d’habela, de la ufierta axudicataria.
6. Les feches de formalización y de principiu d’execución del contratu.
7. Les subcontrataciones, con indicación de la identidá del subcontratista.
8. Les cesiones y les resoluciones de contratu, y cualquier otru actu y resolución qu’afecte a la validez o vixencia de los contratos.
9. Los encargos d’execución a medios propios, con indicación del so oxetu, presupuestu,

duración, obligaciones económiques, incluyendo les tarifes o precios fixos.

1. Nes encomiendes de xestión, la xustificación riquida llegalmente p’acudir a elles, amás de los medios personales y materiales incluyíos en cada encomienda y l’importe total desti- náu a gastos de personal.
2. Los contratos-programa.
3. Los Planes Estratéxicos de Subvenciones y les sos modificaciones.
4. Les bases reguladores de les subvenciones o l’instrumentu pol que s’articulen les mes- mes y l’órganu concedente.
5. Los suxetos del Artículu 2.2 han publicar la información mentada cuando se trate de con- tratos, convenios o subvenciones celebraos o concedíos con o por dalgún de los suxetos del Artículu 2.1.
6. Información presupuestaria y financiera.
7. Amás de la información prevista n’Artículu 8.1.d) y e) de la Llei 19/2013, de 9 d’avientu, de tresparencia, accesu a la información pública y bon gobiernu, los suxetos del Artículu 2.1.a) d’esta Llei han publicar:
8. Los estaos mensuales d’execución presupuestaria, con desglose por sección y a nivel de subconceptu.
9. Los datos actualizaos y la so evolución a lo llargo de los cinco exercicios anteriores de:

Los gastos de personal y el so porcentaxe sobre’l gastu total, especificándose los rela- tivos al personal directivo y eventual, amás de los correspondientes a les persones que gocen de dispensa total o parcial d’asistencia al trabayu, espresando en tolos casos el so porcentaxe sobre’l gastu de personal y sobre’l gastu total.

Gastos y ingresos en conceptu d’arrendamientos de bienes inmuebles.

Los gastos realizaos en campañes de publicidá, promoción y comunicación insti- tucional, detallando tolos conceptos de la campaña, contratos celebraos y importe contratáu con cada mediu.

1. L’Alministración del Principáu d’Asturies ha publicar, amás:
2. El proyectu de Llei de Presupuestos Xenerales, amás de la documentación complemen- tario que se rellaciona na normativa presupuestaria vixente na Comunidá Autónoma.
3. L’estáu d’execución mensual consolidáu, informando sobre los entes que configuren el perímetru de consolidación del Principáu d’Asturies, amás de los subconceptos afectaos y importe que forma parte d’esa consolidación.
4. Los Planes anuales de control financieru permanente y d’auditoríes.
5. Los Planes anuales de disposición de fondos.
6. La información básica sobre la financiación de la Comunidá Autónoma.
7. Información sobre l’endeudamientu de la Comunidá Autónoma:

L’importe de la deuda pública actual de la Comunidá Autónoma y la so evolución a lo llargo de los cinco exercicios anteriores, recoyendo l’endeudamientu públicu por habitante y l’endeudamientu relativu.

Les operaciones d’empréstamu, creitu y emisiones de deuda pública en toles sos

modalidaes realizaes polos suxetos del Artículu 2.1.a).

Los avales y garantíes emprestaes en cualquier clas de creitu polos suxetos del Artí-

culu 2.1.a).

Les operaciones d’arrendamientu financieru formalizaes polos suxetos del Artículu 2.1.a).

1. Los datos actualizaos y la so evolución a lo llargo de los cinco exercicios anteriores:

El gastu total efectuáu en conceptu d’ayudes o subvenciones p’actividaes económi- ques y pa families y persones especialmente vulnerables. En particular, ha incorpo- rase información relativa al gastu destináu a atención a la dependencia, acción social y cooperación, mayores, menores y persones con discapacidá.

La inversión realizada por habitante na Comunidá Autónoma.

La proporción que representa’l déficit/superávit públicu de la Comunidá Autónoma

sobre’l PIB rexonal.

Los ingresos fiscales por habitante.

Los gastos nes distintes polítiques y el so porcentaxe sobre’l gastu total. El gastu por habitante na Comunidá Autónoma.

1. Les tases y precios públicos.
2. Cuentes abiertes. Los suxetos del Artículu 2.1.a) han publicar cada dos meses esta infor- mación de caúna de les sos cuentes bancaries:

Clas de cuenta o de caxa. Denominación.

Titularidá.

Radicación y identificación.

Entidá bancaria, financiera o de creitu y sucursal, si fore’l casu, y númberu de la cuenta y identificación fiscal.

Saldu global.

1. Pagu a provisores. Los suxetos del Artículu 2.1, sacante los de la lletra e), han publicar el plazu mediu de pagu a provisores.
2. Información patrimonial. Amás de la información prevista n’Artículu 8.3 de la Llei 19/2013, de 9 d’avientu, de tresparencia, accesu a la información pública y bon gobiernu, l’Alministración del Principáu d’Asturies ha publicar:
3. L’Inventariu Xeneral de bienes y derechos de la Comunidá Autónoma.
4. El númberu de vehículos integrantes del so parque móvil, la indicación del títulu xurídicu habilitante pal so usu y disfrute, el modelu y l’añu de matriculación.
5. Les participaciones que tenga en sociedaes, fundaciones o n’otra clas d’entes.
6. Información estadística y de calidá del serviciu públicu. Amás de la información prevista n’Artículu 8.1.i) de la Llei 19/2013, de 9 d’avientu, de tresparencia, accesu a la información pública y bon gobiernu, pa valorar el grau de cumplimientu y calidá de los servicios públi-

cos, los suxetos del Artículu 2.1 d’esta Llei han publicar les cartes de serviciu ellaboraes cola información sobre los servicios públicos, los informes sobre’l grau de cumplimientu y calidá de los mesmos, amás de la información disponible que permita la so valoración. En particular, han ser oxetu de publicidá los resultaos de les auditoríes, internes o esternes, d’evaluación de la calidá, eficiencia y eficacia de los servicios públicos.

### Artículu 9. Otres informaciones.

1. Tolos suxetos que realicen servicios públicos han publicar los requisitos y condiciones d’accesu a los mesmos, incluyendo l’horariu y les tases, tarifes o precios y, si ye’l casu, les llistes d’espera p’acceder a ellos. Amás, han dase a conocer les canales peles que s’ufierten los servicios d’atención a la ciudadanía y pa la participación ciudadana, el procedimientu pa la presentación de quexes y reclamaciones sobre’l funcionamientu de los servicios, el númberu de reclamaciones presentaes y el númberu o porcentaxe de les aceptaes o resueltes a favor de los interesaos.
2. Los suxetos del Artículu 2.1 han publicar la información que más consulten los ciudadanos y la información pública que seya más frecuentemente oxetu del exerciciu del derechu d’accesu.
3. Por alcuerdu de los sos órganos de gobiernu, los suxetos obligaos pola publicidá activa prevista nesti Capítulu van poder publicar cualquier otra información que consideren d’interés xeneral, inxertándola dientro del so portal de tresparencia nuna sección específica llamada

«Tresparencia complementaria».

### Artículu 10. Control y siguimientu.

El cumplimientu de les obligaciones establecíes nesti Capítulu ha ser oxetu de control y si- guimientu n’ámbitu de les sos competencies respectives poles unidaes de tresparencia, la conseyería competente en materia de tresparencia y el Plenu del Conseyu de Tresparencia y Bon Gobiernu del Principáu d’Asturies.

### Artículu 11. El Portal de Tresparencia.

1. N’ámbitu de l’Alministración del Principáu d’Asturies, la información oxetu de publicidá acti- va va facese pública nun sitiu específicu de la so páxina electrónica corporativa al traviés del Portal de Tresparencia de l’Alministración del Principáu d’Asturies, dependiente de la Conse- yería competente en materia de tresparencia, que va dirixir los sos conteníos y va garantizar el so accesu y actualización.
2. Nel Portal de Tresparencia de l’Alministración del Principáu d’Asturies han habilitase ferra- mientes de participación y collaboración pa que se consulte a los usuarios de los servicios públicos de manera periódica sobre’l so grau de satisfacción con esos servicios y pa que los ciudadanos en xeneral puedan, amás, presentar quexes y suxerencies sobre’l so funciona- mientu, calteniéndose la confidencialidá de los sos datos.
3. Los suxetos restantes del Artículu 2 han facer pública la información oxetu de publicidá activa regulada nesti Capítulu al traviés de les sos páxines electróniques corporatives, ensin perxuiciu de les midíes de collaboración interalministrativa o público-privada que, si fore’l ca- su, pudieren instrumentase y de lo dispuesto n’Artículu 5.4 de la Llei 19/2013, de 9 d’avientu, de tresparencia, accesu a la información pública y bon gobiernu.
4. El Portal de Tresparencia de l’Alministración del Principáu d’Asturies ha incorporar un direc- toriu col enllaz a les plataformes de tresparencia de los demás suxetos obligaos.

## Capítulu III. Derechu d’accesu a la información pública.

### Artículu 12. Derechu d’accesu a la información pública.

1. El derechu d’accesu a la información pública correspuende a toa persona física o xurídica, y ha exercese pente medies de solicitú previa, nos términos y d’alcuerdu colo dispuesto nesti Capítulu y na Llei 19/2013, de 9 d’avientu, de tresparencia, accesu a la información pública y bon gobiernu.
2. L’Alministración del Principáu d’Asturies, d’alcuerdu colos criterios establecíos pola conse- yería competente en materia de tresparencia, ha facilitar a los ciudadanos cuanta información seya menester pa eliminar les torgues qu’impidan, llimiten o dificulten el derechu d’accesu.

### Artículu 13. Principiu de gratuidá.

1. L’accesu a la información ye gratuitu.
2. Namás se va cobrar una cantidá en conceptu de tasa o preciu públicu, d’alcuerdu cola nor- mativa correspondiente, si s’espiden copies o s’orixina un costu por cuenta de la tresposición a un formatu distintu del orixinal onde se contenga la información. La cantidá nun va poder entrepasar el costu real nel que s’incurra.

### Artículu 14. Órganos competentes.

1. Na Alministración del Principáu d’Asturies, va ser competente pa resolver les solicitúes d’accesu’l conseyeru titular del departamentu onde tea la información pública. La conseye- ría de que se trate va dar treslláu a la conseyería competente en materia de tresparencia de copia de les solicitúes d’accesu y de les resoluciones sobre les mesmes, pal so siguimientu, archivu y rexistru.
2. Los restantes suxetos obligaos han determinar los órganos competentes en caún d’ellos y comunicalo a la conseyería competente en materia de tresparencia, qu’ha crear, xestionar y publicar nel Portal de Tresparencia de l’Alministración del Principáu d’Asturies un directoriu pa esos efectos.

### Artículu 15. Plazu de derivación.

Quien, nun disponiendo de la información que se-y solicita, tenga que la derivar a quien disponga d’ella si lo conoz, ha facelo nel plazu de cinco díes dende la presentación de la solicitú d’accesu.

### Artículu 16. Inclusión del serviciu d’accesu nel catálogu de servicios electrónicos.

Los suxetos obligaos han incluyir nel catálogu de servicios electrónicos, cuando dispongan d’ún, el serviciu d’accesu a la información pública pa la formalización telemática de la solicitú y el siguimientu de la mesma na so sede electrónica.

### Artículu 17. Réxime d’impugnaciones.

El réxime d’impugnaciones va ser l’establecíu na Llei 19/2013, de 9 d’avientu, de tresparencia, accesu a la información pública y bon gobiernu, siendo competente pa conocer de la recla- mación del Artículu 24 d’esa Llei’l presidente del Conseyu de Tresparencia y Bon Gobiernu del Principáu d’Asturies y teniendo que se comunicar les sos resoluciones, amás d’a los que l’Artículu 24 mentáu señala, a la conseyería competente en materia de tresparencia.

## Capítulu IV. Unidaes de tresparencia.

### Artículu 18. Unidaes de tresparencia.

1. N’ámbitu de l’Alministración del Principáu d’Asturies y los sos organismos y entes públicos, amás de nes sociedaes mercantiles y fundaciones nes que tengan directa o indirectamente participación mayoritaria o dominiu efectivu, han crease unidaes de tresparencia, baxo la de- pendencia de les secretaríes xenerales técniques de les distintes conseyeríes o órganu equi- valente y coordinaes y asesoraes pola conseyería competente en materia de tresparencia.
2. Correspuende a les unidaes de tresparencia:
3. Recoyer, ellaborar y difundir la información pública que tenga que ser oxetu de publicidá activa.
4. Asegurar la disponibilidá na respectiva páxina web o sede electrónica de la información de la que se solicita l’accesu más a menudo.
5. Caltener actualizáu un mapa de conteníos onde queden identificaos los distintos tipos

d’información.

1. Recibir y dar tramitación a les solicitúes d’accesu a la información.
2. Realizar los trámites internos necesarios pa dar accesu a la información solicitada.
3. Sofitar y asesorar a los órganos competentes de la conseyería o órganu que correspuen- da na tramitación y resolución de les solicitúes d’accesu a la información.
4. Realizar el siguimientu y control de la tramitación correcta de les solicitúes d’accesu a la información.
5. Llevar un rexistru de les solicitúes d’accesu a la información.
6. Orientar y asesorar a les persones que lo soliciten nel exerciciu del derechu d’accesu y l’asistencia a aquelles na busca de la información.
7. Toes aquelles que seyan menester p’asegurar una aplicación correcta de les disposicio- nes d’esti Títulu.

## Capítulu V. Réxime sancionador.

### Artículu 19. Responsables.

Son responsables de les infracciones tipificaes nesti Capítulu les persones físiques o xurí- diques, cualquiera que seya la so naturaleza, qu’incurran nelles a títulu de dolu o culpa, y, nel casu de sanciones pecuniaries a persones físiques, subsidiariamente, los suxetos de los que dependan.

### Artículu 20. Infracciones en materia de publicidá activa y dere- chu d’accesu.

1. Son infracciones mui graves:
2. L’incumplimientu de les obligaciones en materia de publicidá activa cuando se desaten- diere trés o más veces, nun periodu de dos años, el requerimientu espresu del presidente del Conseyu de Tresparencia y Bon Gobiernu del Principáu d’Asturies.
3. L’incumplimientu, trés o más veces, nun periodu de dos años, de les resoluciones dictaes nes reclamaciones sobre derechu d’accesu pol presidente del Conseyu de Tresparencia y Bon Gobiernu del Principáu d’Asturies.
4. Son infracciones graves:
5. L’incumplimientu de les obligaciones en materia de publicidá activa cuando se desaten- diere dos veces, nun periodu de dos años, el requerimientu espresu del presidente del Conseyu de Tresparencia y Bon Gobiernu del Principáu d’Asturies.
6. L’incumplimientu, dos veces, nun periodu de dos años, de les resoluciones dictaes nes reclamaciones sobre derechu d’accesu pol presidente del Conseyu de Tresparencia y Bon Gobiernu del Principáu d’Asturies.
7. Son infracciones leves:
8. L’incumplimientu de les obligaciones en materia de publicidá activa cuando se desaten- diere una vez, nun periodu de dos años, el requerimientu espresu del presidente del Con- seyu de Tresparencia y Bon Gobiernu del Principáu d’Asturies.
9. L’incumplimientu, una vez, nun periodu de dos años, de les resoluciones dictaes nes re- clamaciones sobre derechu d’accesu pol presidente del Conseyu de Tresparencia y Bon Gobiernu del Principáu d’Asturies.

### Artículu 21. Infracciones nel cumplimientu de la obligación de suministrar información.

Son infracciones imputables a los suxetos obligaos a suministrar información d’alcuerdu col Artículu 3:

1. Col calter de mui grave, l’incumplimientu, trés o más veces, nun periodu de dos años, de la obligación de suministrar la información que-yos riquieren.
2. Col calter de graves:
   1. º L’incumplimientu, dos veces, nun periodu de dos años, de la obligación de suminis- trar la información que-yos riquieren.
   2. º El suministru de la información namás parcialmente o en condiciones distintes de les

riquíes fuera de los supuestos llegalmente permitíos.

1. Col calter de leves:
   1. º L’incumplimientu, una vez, nun periodu de dos años, de la obligación de suministrar

la información que-yos riquieren.

* 1. º El retrasu inxustificáu nel suministru de la información riquida.

### Artículu 22. Sanciones en materia de publicidá activa y de de- rechu d’accesu.

1. Cuando’l responsable seya personal al serviciu de dalgún de los suxetos del Artículu 2.1, van imponese les sanciones que correspuendan con arreglu al réxime disciplinariu qu’en cada casu resulte aplicable.
2. Cuando’l responsable seya altu cargu o máximu responsable de dalgún de los suxetos del Artículu 2.1, van aplicase estes sanciones:
3. Nel casu d’infracciones mui graves, declaración del incumplimientu y publicación nel «Bo-

letín Oficial del Principáu d’Asturies» y multa de 3.001 a 10.000 euros.

1. Nel casu d’infracciones graves, declaración del incumplimientu y publicación nel «Boletín

Oficial del Principáu d’Asturies» y/o multa de 501 a 3.000 euros.

1. Nel casu d’infracciones leves, amonestación o multa de 100 a 500 euros.
2. N’ámbitu del Artículu 2.1.a), los altos cargos sancionaos pola comisión d’una infracción mui grave van ser destituyíos del cargu qu’ocupen, y nun van poder nomase pa ocupar nengún puestu d’altu cargu nun periodu d’ente cinco y diez años. Si’l sancionáu fore conseyeru, ensin perxuiciu de la inhabilitación pa un nomamientu nuevu, ha tase al procedimientu establecíu nel Códigu de conducta y a lo dispuesto na Llei del Principáu d’Asturies 6/1984, de 5 de xune- tu, del Presidente y del Conseyu de Gobiernu, nel so Artículu 34.1.c).
3. Cuando’l responsable seya dalgún de los suxetos del Artículu 2.2, les sanciones aplicables van ser estes:
4. Multa de 3.001 a 10.000 euros pa les infracciones mui graves.
5. Multa de 501 a 3.000 euros pa les infracciones graves.
6. Amonestación o multa de 100 a 500 euros pa les infracciones leves.
7. Como sanción accesoria de les infracciones mui graves y graves va poder imponese, nel so casu, el reintegru total o parcial de la subvención concedida o la resolución del contra- tu, conciertu o vínculu establecíu.

### Artículu 23. Sanciones por incumplimientu de la obligación de suministrar información.

Les sanciones aplicables a les infracciones cometíes polos suxetos obligaos a suministrar información d’alcuerdu col Artículu 3 van ser estes:

1. Multa de 3.001 a 10.000 euros pa les infracciones mui graves.
2. Multa de 501 a 3.000 euros pa les infracciones graves.
3. Amonestación o multa de 100 a 500 euros pa les infracciones leves.
4. Como sanción accesoria de les infracciones mui graves y graves va poder imponese, nel so casu, el reintegru total o parcial de la subvención concedida o la resolución del contra- tu, conciertu o vínculu establecíu.

### Artículu 24. Procedimientu.

El procedimientu va ser l’establecíu con calter xeneral pal exerciciu de la potestá sancionado- ra o disciplinaria qu’en cada casu proceda.

### Artículu 25. Órganos competentes.

1. L’órganu competente p’alcordar la incoación va ser:
2. Cuando’l presuntu responsable seya’l presidente del Conseyu de Gobiernu, el presidente del Conseyu de Tresparencia y Bon Gobiernu.
3. Cuando’l presuntu responsable seya un conseyeru, el Conseyu de Gobiernu, a propuesta del conseyeru competente en materia de tresparencia o, si esti fore’l presuntu responsa- ble, del conseyeru que correspuenda según l’orde establecíu nel Decretu del Presidente pol que se determinen les conseyeríes.
4. Cuando’l presuntu responsable seya otru altu cargu o personal al serviciu de los órga- nos, organismos o entes del Principáu d’Asturies, el conseyeru competente en materia de tresparencia.
5. Cuando’l presuntu responsable seya dalgún de los demás suxetos del Artículu 2.1, l’órganu

que correspuenda d’alcuerdu cola normativa qu’en cada casu-y seya d’aplicación.

1. Cuando’l presuntu responsable seya dalgún de los suxetos del Artículu 2.2 o del Artículu 3, el titular del órganu, organismu o ente al que s’atope vinculáu o, nel casu de los contra- tos y convenios, el titular del suxetu que los soscriba.
2. La instrucción de los espedientes va corresponder a la Oficina de Bon Gobiernu y Llucha contra la Corrupción n’ámbitu de l’Alministración del Principáu d’Asturies, o los sos organis- mos, entes y sociedaes. Nos demás supuestos, va tase a lo dispuesto na normativa qu’en cada casu seya d’aplicación.
3. La competencia pa la imposición de sanciones va corresponder a:
4. Cuando’l responsable seya’l presidente del Conseyu de Gobiernu, el Plenu del Conseyu de Tresparencia y Bon Gobiernu.
5. Cuando’l responsable seya un conseyeru, el Conseyu de Gobiernu.
6. Cuando’l responsable seya otru altu cargu o personal al serviciu de los órganos, organis- mos o entes del Principáu d’Asturies, el Conseyu de Gobiernu si se tratare d’infracciones mui graves, y, si se tratare d’infracciones leves o graves, el conseyeru competente en materia de tresparencia.
7. Cuando’l presuntu responsable seya dalgún de los demás suxetos del Artículu 2.1, l’órganu

que correspuenda d’alcuerdu cola normativa qu’en cada casu-y seya d’aplicación.

1. Cuando’l presuntu responsable seya dalgún de los suxetos del Artículu 2.2 o del Artículu 3, el titular del órganu, organismu o ente al que s’atope vinculáu o, nel casu de los contra- tos y convenios, quien los soscriba.

### Artículu 26. Anotación y publicidá de les sanciones.

Toles sanciones en materia de tresparencia que s’impongan n’ámbitu del Artículu 2.1.a) han facese públiques nel Portal de Tresparencia de l’Alministración del Principáu d’Asturies y, nel casu de que los sancionaos seyan altos cargos del Principáu d’Asturies, han ser, amás, ano- taes nel Rexistru d’Actividaes d’altos cargos.

# Títulu II. Bon gobiernu.

## Capítulu I. Disposiciones xenerales.

### Artículu 27. Altos cargos del Principáu d’Asturies.

Son altos cargos del Principáu d’Asturies (nesta Llei, altos cargos):

1. El presidente y demás miembros del Conseyu de Gobiernu.
2. Los viceconseyeros, los secretarios xenerales técnicos, los directores xenerales, los di- rectores d’axencia y asimilaos.
3. El personal eventual qu’exerza funciones de calter non permanente espresamente cali- ficaes de confianza y asesoramientu especial nel Gabinete del Presidente del Principáu, amás de los xefes de gabinete de los conseyeros o equiparaos a ellos.
4. Los presidentes, xerentes, directores y asimilaos de los organismos y entes públicos de- pendientes o vinculaos a l’Alministración del Principáu d’Asturies, amás de los de les sociedaes mercantiles y fundaciones nes qu’aquella tenga directa o indirectamente par- ticipación mayoritaria o dominiu efectivu cuando seyan designaos previu alcuerdu del Conseyu de Gobiernu o polos sos propios órganos de gobiernu.
5. Los titulares de cualquier otru puestu de trabayu que’l nomamientu s’efectúe pol Conseyu de Gobiernu o que tengan una rellación llaboral especial suxeta al réxime aplicable al personal d’alta dirección o una rellación análoga de calter civil o mercantil.

### Artículu 28. Principios d’actuación.

1. L’actuación de los altos cargos ha rexise polos principios establecíos con calter básicu n’Artículu 26 de la Llei 19/2013, de 9 d’avientu, de tresparencia, accesu a la información pú- blica y bon gobiernu, y, amás, por estos otros:
2. Profesionalidá, integridá, oxetividá, competencia, responsabilidá, bona fe y llealtá institu- cional, observando un comportamientu éticu dignu de les sos funciones.
3. Cumplimientu de la llegalidá presupuestaria, velando por que los recursos públicos s’usen con austeridá y racionalización del gastu.
4. Refugu de cualquier regalu, donación remuneratoria, favor o serviciu en condiciones ven-

tayoses, pa sí o pa terceru, que-yos puedan ufiertar por razón del so cargu.

1. Corrección de tratu, evitando cualquier clas de discriminación y arbitrariedá na toma de determinos, garantizando y facilitando a los ciudadanos el conocimientu y l’exerciciu de los sos derechos.
2. Los principios establecíos nesti Artículu han informar la interpretación y aplicación del réxi- me sancionador reguláu nesti Títulu.
3. Los altos cargos han conocer les obligaciones que supón l’exerciciu de les sos funciones. La Oficina de Bon Gobiernu y Llucha contra la Corrupción ha comunicales al altu cargu des- que tome posesión.
4. L’Alministración del Principáu d’Asturies ha garantizar la existencia d’actividaes formatives

pa los altos cargos en materia de conflictos d’intereses y bon gobiernu.

### Artículu 29. Códigu de conducta.

1. El Conseyu de Gobiernu ha aprobar, a propuesta del Plenu del Conseyu de Tresparencia y Bon Gobiernu del Principáu d’Asturies, un Códigu de conducta que va desenvolver, complementar y concretar los principios comprendíos n’Artículu anterior y los procedimientos pa la so aplicación.
2. Tolos altos cargos han adaptar el comportamientu a les estipulaciones del Códigu de conducta.

### Artículu 30. Idoneidá del altu cargu.

1. El nomamientu de los altos cargos ha facese ente persones idónees y d’alcuerdu colo dis- puesto na so llexislación específica. Son idónees les persones qu’axunten honorabilidá y la formación y esperiencia precises na materia, en función del cargu que vaigan desempeñar. La idoneidá ha apreciase tanto por quien propón como por quien noma al altu cargu.
2. Considérase que nun concurre la honorabilidá en quien foren:
3. Condergaos por sentencia firme a pena privativa de llibertá, hasta que se cumpliere la

conderga.

1. Condergaos por sentencia firme pola comisión de delitos de falsedá; contra la llibertá; contra’l patrimoniu y orde socioeconómicu, la Constitución, les instituciones del Estáu, l’Alministración de Xusticia, l’Alministración Pública y la Comunidá Internacional; de trai- ción y contra la paz o la independencia del Estáu y relativos a la defensa nacional; y contra l’orde públicu, n’especial, el terrorismu, hasta que los antecedentes penales foren cancelaos.
2. Inhabilitaos d’alcuerdu cola Llei 22/2003, de 9 de xunetu, Concursal, mentes nun acabare’l periodu d’inhabilitación fixáu na sentencia de calificación del concursu.
3. Inhabilitaos o suspendíos pa emplegu o cargu públicu, nel tiempu que dure la sanción, nos términos previstos na llexislación penal y alministrativa.
4. Sancionaos pola comisión d’una infracción mui grave en materia de tresparencia, bon gobiernu o grupos d’interés.
5. La honorabilidá ha concurrir nel altu cargu nel exerciciu de les sos funciones. La falta d’honorabilidá sobrevenida va ser causa de cese pa estos efectos y, nos supuestos en que l’altu cargu namás se pue cesar por determinaes causes tasaes, ha considerase como un incumplimientu grave de les sos obligaciones del cargu declaráu al traviés del procedimientu correspondiente.
6. El currículum vitae de los altos cargos ha publicase, desque se nomen, na páxina electróni- ca corporativa del órganu, organismu o entidá onde desempeñe los sos servicios.
7. Na valoración de la formación van tenese en cuenta los conocimientos académicos ad- quiríos y na valoración de la esperiencia va ponese una atención especial a la naturaleza, complexidá y nivel de responsabilidá de los puestos desempeñaos, que guarden rellación col conteníu y funciones del puestu pal que se noma.
8. Por llei van poder establecese requisitos adicionales p’acceder a determinaos cargos de l’Alministración del Principáu d’Asturies pa los que seyan necesaries cualificaciones profesio- nales especiales, respetando, siempre, el principiu d’igualdá consagráu na Constitución.
9. Tolos nomamientos d’altos cargos han comunicase a la Oficina de Bon Gobiernu y Llucha

contra la Corrupción nel plazu de siete díes.

1. Esclúyense de lo dispuesto nesti Artículu al presidente del Principáu d’Asturies y demás miembros del Conseyu de Gobiernu, que’l so nomamientu y desempeñu ha adaptase a les previsiones conteníes n’Estatutu d’Autonomía y la Llei del Principáu d’Asturies 6/1984, de 5 de xunetu, del Presidente y del Conseyu de Gobiernu.

### Artículu 31. Declaración responsable del altu cargu.

1. L’altu cargu ha soscribir una declaración responsable onde manifieste, baxo la so res- ponsabilidá, que cumple colos requisitos d’idoneidá pa ser nomáu altu cargu, especialmente l’ausencia de causes qu’impidan la honorabilidá riquida y la veracidá de los datos suminis- traos, que dispón, cuando seya susceptible d’eso, de la documentación qu’asina lo acreíta, y que se compromete a caltener el so cumplimientu nel periodu de tiempu qu’ocupe’l puestu. Amás, la declaración tien qu’incluyir el compromisu de cumplimientu de los principios de bon gobiernu y de los estipulaos nel Códigu de conducta.
2. La declaración responsable ha firmase enantes de la toma de posesión.
3. Esta declaración responsable, rellenada d’alcuerdu col modelu diseñáu pola Oficina de Bon Gobiernu y Llucha contra la Corrupción, ha unviase a esta Oficina pol altu cargu. Amás, l’altu cargu ha unviar a la Oficina, si ésta-y lo solicita, la documentación qu’acreíte’l cumplimientu de los requisitos d’idoneidá d’alcuerdu cola declaración responsable soscrita.
4. Les declaraciones responsables van ser oxetu de publicación nel Portal de Tresparencia de l’Alministración del Principáu d’Asturies.
5. Esclúyese de lo dispuesto nesti Artículu al presidente del Principáu d’Asturies y demás miembros del Conseyu de Gobiernu, que’l so nomamientu y desempeñu ha adaptase a les previsiones conteníes n’Estatutu d’Autonomía y la Llei del Principáu d’Asturies 6/1984, de 5 de xunetu, del Presidente y del Conseyu de Gobiernu.

### Artículu 32. Plan de Prevención de la Corrupción.

1. El Plenu del Conseyu de Tresparencia y Bon Gobiernu del Principáu d’Asturies va aprobar bienalmente un Plan de Prevención de la Corrupción pa los suxetos del Artículu 2.1, qu’ha incluyir, como conteníu mínimu:
2. El mapa de riesgos de la organización, definiendo un área de riesgu pa cada suxetu, que,

nel casu de l’Alministración del Principáu d’Asturies, va detallase por conseyeríes.

1. La probabilidá d’ocurrencia nes diverses árees funcionales (alta, media y baxa), estremando’l so impactu n’oxetivos (altu, mediu y baxu) y la prioridá na llinia estratéxica de cada conseyería, entidá y organismu (prioridá 1, 2 y 3).
2. Les acciones de control propuestes pal so amenorgamientu.
3. Desque acabe’l bieniu correspondiente, el Plan de Prevención de la Corrupción va ser oxe- tu d’una evaluación pol Conseyu sobre’l so grau de cumplimientu

## Capítulu II. Réxime de conflictos d’intereses y

**d’incompatibilidaes.**

### Artículu 33. Conflictu d’intereses.

Entiéndese qu’un altu cargu ta incursu en conflictu d’intereses cuando’l determín que vai- ga tomar, d’alcuerdu coles llimitaciones establecíes pal exerciciu d’actividaes privaes, pueda afectar a los sos intereses personales, de naturaleza económica o profesional, por suponer un beneficiu o un perxuiciu a los mesmos. Considérense intereses personales:

1. º Los intereses propios.
2. º Los intereses familiares, incluyendo los del so cónxuxe o persona con quien conviva en rellación análoga d’afectividá y parientes dientro del cuartu grau de consanguinidá o se- gundu grau d’afinidá.
3. º Los de les persones con quien tenga una cuestión litixosa pendiente.
4. º Los de les persones con quien tenga amistá íntima o enemistá manifiesta.
5. º Los de persones xurídiques o entidaes privaes a les que l’altu cargu tuviere vinculáu por una

rellación llaboral o profesional de cualquier clas nos dos años anteriores al nomamientu.

1. º Los de persones xurídiques o entidaes privaes a les que les persones señalaes nos númberos 2.u a 4.u tean vinculaos por una rellación llaboral o profesional de cualquier clas, siempre que la mesma implique l’exerciciu de funciones de dirección, asesora- mientu o alministración.

### Artículu 34. Sistema d’alerta pa la detección temprana de

**conflictos d’intereses.**

1. Los altos cargos han exercer les sos funciones y competencies ensin incurrir en conflictos

d’intereses y, si considera que lo tán, tienen que s’astener de tomar el determín afectáu por ellos.

1. Los altos cargos que tengan la condición d’autoridá han astenese d’intervenir nel procedi- mientu alministrativu correspondiente cuando, por afectar a los sos intereses personales, defi- níos n’Artículu 33, concurran les causes previstes na Llei 40/2015, de 1 d’ochobre, de Réxime Xurídicu del Sector Públicu, van poder ser recusaos nos términos previstos nesa Llei.

La Oficina de Bon Gobiernu y Llucha contra la Corrupción, d’alcuerdu cola información sumi- nistrada pol altu cargu na so declaración d’actividaes y, si fore’l casu, la que-y puedan riquir, ha informalu de los asuntos o materies sobre los que, con calter xeneral, ha astenese mentes exerza’l cargu.

1. Los órganos, organismos o entidaes onde realicen servicios altos cargos que nun tengan la condición d’autoridá han aplicar procedimientos afayadizos pa detectar posibles conflictos d’interés y pa que, cuando tean incursos nestos conflictos, s’astengan o puedan ser recusaos de la so toma de determín. Estos procedimientos y el resultáu de la so aplicación han comuni- case anualmente a la Oficina de Bon Gobiernu y Llucha contra la Corrupción.
2. L’astención del altu cargu ha producise per escrito y ha notificase al so superior inmediatu o al órganu que lu designó. De toles maneres, esta astención ha comunicase pol altu cargu nel plazu d’un mes al Rexistru d’Actividaes d’altos cargos pa la so constancia.

Nel casu de que l’astención se produza nuna xunta d’un órganu colexáu, la so constancia n’acta va equivalir a la comunicación al superior inmediatu o al órganu que lu designó. La comunica- ción al Rexistru d’Actividaes d’altos cargos tien que la realizar el secretariu del órganu colexáu.

1. L’altu cargu va poder formular en cualquier momentu a la Oficina de Bon Gobiernu y Llucha contra la Corrupción cuantes consultes-y paezan necesaries sobre la procedencia d’astenese n’asuntos concretos.

### Artículu 35. Dedicación esclusiva al cargu.

1. Los altos cargos han exercer les sos funciones con dedicación esclusiva y nun han poder compatibilizar la so actividá col desempeñu, por sí, o pente medies de sustitución o apode- ramientu, de cualquier otru puestu, cargu, representación, oficiu o actividá, seyan de calter públicu o priváu, por cuenta propia o ayena. Tampoco nun van poder percibir cualquier otra remuneración con cargu a los presupuestos de les Alministraciones públiques o entidaes vinculaes o dependientes d’elles, nin cualquier otra percepción que, directa o indirectamente, provenga d’una actividá privada simultánea.
2. Lo dispuesto n’apartáu anterior entiéndese ensin perxuiciu d’estes escepciones:
3. L’exerciciu de les funciones d’un altu cargu va ser compatible con estes actividaes públiques:
   1. º El desempeñu de los cargos que-yos correspuendan con calter institucional o de los

que foren designaos pola so propia condición.

* 1. º El desenvolvimientu de misiones temporales de representación de la Comunidá Au- tónoma énte organizaciones o conferencies internacionales.
  2. º El desempeñu de la presidencia de les sociedaes mercantiles nes que l’Alministración del Principáu d’Asturies tenga directa o indirectamente participación mayoritaria o dominiu efectivu cuando la naturaleza de los fines de la sociedá guarde conexón coles compe- tencies atribuyíes llegalmente al altu cargu, amás de la representación de l’Alministración del Principáu d’Asturies nos órganos colexaos, directivos o conseyos d’alministración d’organismos o empreses con capital público o d’entidaes de Derechu públicu.

Nun va poder pertenecese a más de dos conseyos d’alministración d’esos suxetos, nun siendo que lo autorice’l Conseyu de Gobiernu. Va ser menester tamién esta au- torización pa permitir a un altu cargu exercer la presidencia de les sociedaes a la que se refier el párrafu anterior.

Nos supuestos previstos nos párrafos anteriores, los altos cargos nun van poder percibir remuneración, sacante les indemnizaciones por razón del serviciu. Les canti- daes devengaes por cualquier conceptu que nun se tengan que percibir van ingresa- se directamente pol pagador na Tesorería del Principáu d’Asturies.

* 1. º El desempeñu de les actividaes ordinaries d’investigación propies del organismu o institución nel qu’exercen les sos funciones, ensin percibir nestos casos remunera- ción por eso. Esta escepción abarca les xeres de producción y creación lliteraria, artística, científica o técnica y les publicaciones derivaes d’aquélles.

1. Los miembros del Gobiernu van poder compatibilizar la so actividá cola de diputáu de la Xunta Xeneral del Principáu d’Asturies. Sicasí, nun van poder percibir remuneraciones más qu’en virtú d’ún de los dos cargos, ensin perxuiciu de les indemnizaciones que pro- cedan llegalmente.
2. L’exerciciu d’un puestu d’altu cargu va ser namás compatible con estes actividaes privaes y siempre que col so exerciciu nun se comprometa la imparcialidá o independencia del altu cargu nel exerciciu de la so función, ensin perxuiciu de la xerarquía alministrativa:
   1. º Les d’alministración ensin más del patrimoniu personal o familiar coles llimitaciones es- tablecíes nesti Títulu.
   2. º Les de producción y creación lliteraria, artística, científica o técnica y les publicaciones derivaes d’aquélles, amás de la collaboración y l’asistencia ocasional y escepcional como ponente a congresos, seminarios, xornaes de trabayu, conferencies o cursos de calter profesional, siempre que nun seyan consecuencia d’una rellación d’emplegu o de realiza- ción de servicios o supongan una mengua del cumplimientu estrictu de los sos deberes.
   3. º La participación n’entidaes culturales o benéfiques que nun tengan ánimu d’arriquecimientu o en fundaciones, siempre que nun perciban nenguna clas de re- tribución, ensin perxuiciu del derechu a ser reembolsaos de los gastos debidamen-

te xustificaos que’l desempeñu de la so función-yos cause d’alcuerdu colo previsto n’Artículu 3.5 de la Llei 49/2002, de 23 d’avientu, de réxime fiscal de les entidaes ensin fines d’arriquecimientu y de los incentivos fiscales al mecenáu.

### Artículu 36. Llimitaciones patrimoniales en participaciones societaries.

1. Los altos cargos nun van poder tener, por sí o por persona interpuesta, participaciones direc- tes o indirectes superiores a un diez por cientu n’empreses que tengan conciertos o contratos de cualquier naturaleza col sector públicu al que se refier l’Artículu 2 de la Llei 40/2015, de 1 d’ochobre, del Sector Públicu, o que reciban subvenciones provenientes de cualquier Alminis- tración Pública. Lo mesmo va ser d’aplicación al casu en que la empresa onde participen seya subcontratista d’otra que tenga contratos de cualquier naturaleza con aquéllos siempre que la subcontratación se produciere col axudicatariu del contratu colos suxetos del Artículu 2.1.a).

Pa los efectos previstos nesti Artículu, considérase persona interpuesta la persona física o xurídica qu’actúa por cuenta del altu cargu.

Nel casu en que, de forma sobrevenida, se produciere la causa descrita nos dos párrafos an- teriores d’esti apartáu 1, l’altu cargu ha notificalo a la Oficina de Bon Gobiernu y Llucha contra la Corrupción, qu’ha informar sobre les midíes que tien que tomar pa garantizar la oxetividá na actuación pública.

1. Nel supuestu de les sociedaes anónimes que’l so capital social soscrito supere los 600.000 euros, esa prohibición va afectar a les participaciones patrimoniales que, ensin llegar al diez por cientu, supongan una posición nel capital social de la empresa que pueda condicionar de forma relevante la so actuación.
2. Cuando la persona que nomen pa ocupar un altu cargu tuviere una participación nos términos a los que se refieren los apartaos anteriores, va tener qu’enayenar o ceder a un terceru indepen- diente, entendiendo como tal a un suxetu nel que nun concurran les circunstancies contemplaes n’apartáu 1, les participaciones y los derechos inherentes a les mesmes nel tiempu en qu’exerza’l cargu, nel plazu de trés meses, cuntaos dende’l día depués de que lu nomen. Si la participación s’adquiriere por socesión hereditaria o otru títulu gratuitu mentes exerce’l cargu, l’enayenamientu o cesión tendría que se producir nel plazu de trés meses dende la so adquisición.

Esi enayenamientu o cesión, amás de la identificación del terceru independiente, ha declara- se a los Rexistros d’Actividaes y de Bienes y Derechos Patrimoniales y ha cuntar col informe favorable previu de la Oficina de Bon Gobiernu y Llucha contra la Corrupción.

### Artículu 37. Llimitaciones al exerciciu d’actividaes privaes depués del cese.

1. Los ex-altos cargos, nos dos años siguientes a la fecha del cese, nun van poder realizar servicios n’entidaes privaes que resultaren afectaes por decisiones nes que participaren.

La prohibición estiéndese tanto a les entidaes privaes afectaes como a les que pertenezan al mesmu grupu societariu.

1. Quien foren altu cargu por razón de ser miembros o titulares d’un órganu o organismu re- gulador o de supervisión, nos dos años depués del so cese nun van poder realizar servicios n’entidaes privaes que tuvieren suxetes a la so supervisión o regulación.
2. Entiéndese qu’un altu cargu participa na toma d’un determín qu’afecta a una entidá:
3. Cuando l’altu cargu, nel exerciciu de les sos propies competencies o funciones o’l so superior a propuesta d’él o los titulares de los sos órganos dependientes, por delegación o sustitución, soscriba un informe preceptivu, una resolución alministrativa o un actu equivalente sometíu al Derechu priváu tocante a la empresa o entidá de que se trate.
4. Cuando interviniere, col so votu o cola presentación de la propuesta correspondiente, en sesiones d’órganos colexaos onde se tomare’l determín tocante a la empresa o entidá.
5. Los altos cargos qu’enantes d’ocupar esos puestos públicos exercieren la so actividá pro- fesional n’empreses privaes a les que se quixeren reincorporar nun van incurrir na incompa- tibilidá prevista n’apartáu anterior cuando l’actividá que vaigan desempeñar nelles lo seya en puestos de trabayu que nun tean rellacionaos directamente coles competencies del cargu públicu ocupáu nin puedan tomar determinos qu’afecten a ésti.
6. Nel periodu de dos años al que se refier l’apartáu 1, los ex-altos cargos nun van poder celebrar, por sí mesmos o al traviés d’entidaes participaes por ellos directa o indirectamente en más del diez por cientu, contratos d’asistencia técnica, de servicios o asemeyaos cola Alministración pública onde realizaren servicios, directamente o al traviés d’empreses contra- tistes o subcontratistes, siempre que guarden rellación directa coles funciones que l’altu cargu exercía. Les entidaes onde realicen servicios han tener qu’adoptar nel plazu indicáu procedi- mientos de prevención y detección de situaciones de conflictu d’intereses.
7. Quien ocuparen un puestu d’altu cargu han efectuar, nel periodu de dos años al que se refier l’apartáu 1, énte la Oficina de Bon Gobiernu y Llucha contra la Corrupción, declaración sobre les actividaes que vaigan realizar, enantes de qu’empiecen.
8. Cuando a la Oficina de Bon Gobiernu y Llucha contra la Corrupción-y paeza que l’actividá privada que quier desempeñar quien ocupare un altu cargu vulnera lo previsto n’apartáu 1, ha comunicá-ylo al interesáu y a la entidá a la que fore a realizar los sos servicios, que van poder formular les alegaciones que-yos paezan convenientes.

Nel plazu d’un mes dende la presentación a la que se refier l’apartáu 6, la Oficina de Bon Go- biernu y Llucha contra la Corrupción ha pronunciase sobre la compatibilidá de l’actividá que se va realizar y ha comunicá-ylo al interesáu y a la empresa o sociedá onde fore a realizar los sos servicios.

1. Nos dos años posteriores a la fecha de cese, quien ocuparen un puestu d’altu cargu y reingresen a la función pública y tengan concedida la compatibilidá pa realizar servicios retribuyíos de calter priváu va se-yos d’aplicación lo previsto nesti Artículu.

### Artículu 38. Declaración d’actividaes.

1. Los altos cargos han formular al Rexistru d’Actividaes d’Altos Cargos, nel plazu improrrogable de trés meses dende la toma de posesión o cese, según correspuenda, una declaración de les ac- tividaes que, por sí o pente medies de sustitución o apoderamientu, desempeñaren nos dos años anteriores a la toma de posesión como altu cargu o les que vaigan empezar desque cesen.

Cada vez que l’interesáu empiece una actividá económica nueva nel periodu de dos años dende’l so cese, ha declarase al Rexistru.

1. Pa cumplir colo previsto n’apartáu anterior, l’altu cargu ha unviar al Rexistru mentáu un certificáu de les dos últimes declaraciones anuales presentaes del Impuestu sobre la Renta de les Persones Físiques.
2. L’altu cargu va poder autorizar a la Oficina de Bon Gobiernu y Llucha contra la Corrupción, espresamente y per escrito, a qu’obtenga esta información directamente de l’Axencia Estatal de l’Alministración Tributaria.
3. La Oficina de Bon Gobiernu y Llucha contra la Corrupción va poder solicitar al Rexistru Mercantil, al Rexistru de Fundaciones y a les Entidaes Xestores de la Seguridá Social les comprobaciones que precise sobre los datos presentaos pol altu cargu.

### Artículu 39. Declaración de bienes y derechos.

1. Los altos cargos han presentar al Rexistru de Bienes y Derechos Patrimoniales d’altos cargos, nel plazu improrrogable de trés meses dende la toma de posesión y cese, respectiva- mente, el certificáu de la so última declaración anual presentada del Impuestu sobre’l Patrimo- niu, si tienen obligación de presentala.

Quien nun tengan tala obligación han presentar un formulariu rellenáu equivalente que va

ellaborar la Oficina de Bon Gobiernu y Llucha contra la Corrupción.

1. Los altos cargos han presentar una copia de la so declaración del Impuestu sobre la Renta de les Persones Físiques correspondiente al exerciciu d’empiezu y al de cese. Amás, anualmen- te y mentanto dure’l nomamientu, han presentar copia de la declaración correspondiente.
2. Xunto a la copia de la so declaración del Impuestu sobre la Renta de les Persones Físiques correspondiente al exerciciu d’empiezu, tamién ha presentase certificación de l’Axencia Es- tatal de l’Alministración Tributaria de tar al corriente de les obligaciones tributaries o, si fore’l casu, de les obligaciones tributaries pendientes.
3. L’altu cargu va poder autorizar a la Oficina de Bon Gobiernu y Llucha contra la Corrupción, espresamente y per escrito, a qu’obtenga esta información directamente de l’Axencia Estatal de l’Alministración Tributaria.

### Artículu 40. Control y xestión de valores y activos financieros.

1. Pa la xestión y alministración de les acciones o obligaciones almitíes a negociación en mercaos regulaos o en sistemes multillaterales de negociación, productos derivaos sobre les anteriores, acciones de sociedaes qu’anunciaren el determín de solicitar l’almisión a nego- ciación y participaciones n’instituciones d’inversión colectiva, los altos cargos han contratar una empresa autorizada a realizar servicios d’inversión. Esta obligación nun va ser esixible cuando la cantidá d’esos valores y instrumentos financieros nun supere la cantidá de 100.000 euros, calculada pol valor pa los efectos del Impuestu sobre’l Patrimoniu. Esta contratación va caltenese mentanto dure’l desempeñu del altu cargu.

La entidá cola que contraten ha efectuar l’alministración con suxeción esclusivamente a les directrices xenerales de rentabilidá y riesgu establecíes nel contratu, que s’ha soscribir d’alcuerdu coles previsiones del Testu Refundíu de la Llei del Mercáu de Valores, aprobáu pol Real Decretu Llexislativu 4/2015, de 23 d’ochobre, ensin que pueda pidir nin recibir instruccio- nes d’inversión de los interesaos.

1. Lo dispuesto n’apartáu anterior nun va ser d’aplicación cuando los valores o activos finan- cieros de que seya titular l’altu cargu seyan participaciones n’instituciones d’inversión colecti- va nos que nun se tenga una posición mayoritaria o cuando, tratándose de valores d’entidaes distintes, l’altu cargu nun realice nengún actu de disposición por iniciativa propia y namás perciba los dividendos, intereses o retribuciones n’especie equivalentes, y acuda a ufiertes de troca, conversión o públiques d’adquisición.
2. Los interesaos han presentar copies de los contratos soscritos a la Oficina de Bon Gobiernu y Llucha contra la Corrupción pa la so anotación nos Rexistros, amás d’a la Comisión Nacional del Mercáu de Valores.

### Artículu 41. Rexistru d’Actividaes d’altos cargos y Rexistru de Bienes y Derechos Patrimoniales d’altos cargos.

1. Créense, baxo la dependencia de la Oficina de Bon Gobiernu y Llucha contra la Corrup- ción, el Rexistru d’Actividaes d’altos cargos y el Rexistru de Bienes y Derechos Patrimoniales d’altos cargos.
2. El Rexistru d’Actividaes d’altos cargos va tener calter públicu. El Rexistru de Bienes y De- rechos Patrimoniales d’altos cargos va ser reserváu.
3. Reglamentariamente va desenvolvese la estructura y conteníu de dambos Rexistros.

### Artículu 42. Accesu a los Rexistros.

1. Va poder tener accesu al Rexistru d’Actividaes d’altos cargos cualquier persona, anque nun ostente un derechu o interés llexítimu.
2. Van poder tener accesu al Rexistru de Bienes y Derechos Patrimoniales d’altos cargos, amás del propiu interesáu, estos órganos:
3. La Xunta Xeneral del Principáu d’Asturies, d’alcuerdu colo qu’estableza’l so Reglamentu, amás de les comisiones parllamentaries d’investigación que se constituyan.
4. Los órganos xudiciales pa la instrucción o resolución de procesos que precisen el conocimien- tu de los datos que consten nel Rexistru, d’alcuerdu colo dispuesto nes lleis procesales.
5. El Ministeriu Fiscal cuando realice actuaciones d’investigación nel exerciciu de les sos funciones que precisen el conocimientu de los datos que consten nel Rexistru.
6. Los órganos mentaos n’apartáu anterior han tomar les midíes necesaries pa caltener el calter reserváu de la información contenida nel Rexistru de Bienes y Derechos Patrimoniales, ensin perxuiciu de l’aplicación de les normes reguladores de los procedimientos onde na so tramitación se solicitare la información.
7. Reglamentariamente, han establecese los conteníos de les declaraciones de los altos cargos, custodiaes polos Rexistros, que puedan ser oxetu de publicidá nel «Boletín Oficial del Principáu d’Asturies» y nel Portal de Tresparencia, omitiéndose aquellos datos referentes a la so localiza- ción y salvaguardando la privacidá y seguranza de los sos titulares.

### Artículu 43. Collaboración cola Oficina de Bon Gobiernu y

**Llucha contra la Corrupción en materia d’incompatibilidaes.**

Toles entidaes, órganos y organismos públicos, amás de les entidaes privaes, ensin perxuiciu de les posibles denuncies que s’interpongan, van tener la obligación de collaborar cola Oficina de Bon Gobiernu y Llucha contra la Corrupción, cola mira de detectar cualquier vulneración del réxime d’incompatibilidaes y conflictos d’intereses.

En particular, la Oficina de Bon Gobiernu y Llucha contra la Corrupción va poder formular pidi- mientos d’información, polo menos con calter trimestral, a los órganos xestores de la Seguridá Social pa que comprueben cuála ye la situación llaboral de quien foron cesaos.

### Artículu 44. Información proporcionada pola Oficina de Bon

**Gobiernu y Llucha contra la Corrupción.**

1. P’asegurar la tresparencia del control del réxime d’incompatibilidaes previstu, y ensin per- xuiciu de les competencies que s’atribuyen a otros órganos, la Oficina de Bon Gobiernu y Llucha contra la Corrupción, por conductu del presidente del Conseyu de Tresparencia y Bon Gobiernu, ha mandar al Conseyu de Gobiernu cada seis meses, pa la so remisión a la Xunta Xeneral del Principáu d’Asturies, un informe sobre’l cumplimientu polos altos cargos de les obligaciones de declarar, amás de les infracciones que se cometieren tocante a esti Títulu y de les sanciones que s’impunxeren, y ha identificar a los sos responsables.
2. L’informe reguláu n’apartáu anterior ha contener información sobre los altos cargos obli- gaos a formular les sos declaraciones, el númberu de declaraciones recibíes y a quién co- rrespuenden, númberu de comunicaciones efectuaes con ocasión del cese y altos cargos que nun cumplieren coles obligaciones previstes nesta Llei. Esta información va ser oxetu de publicación nel «Boletín Oficial del Principáu d’Asturies».

### Artículu 45. Exame de la situación patrimonial de los altos cargos n’acabando’l mandatu.

La situación patrimonial de los altos cargos, n’acabando’l mandatu, va examinala la Oficina de Bon Gobiernu y Llucha contra la Corrupción pa verificar estos aspectos:

1. El cumplimientu afayadizu de les obligaciones regulaes nesti Títulu.
2. La existencia de nicios d’arriquecimientu inxustificáu teniendo en consideración los ingre- sos percibíos a lo llargo del so mandatu y la evolución de la so situación patrimonial.

### Artículu 46. Ellaboración del informe de comprobación de la situación patrimonial.

1. D’alcuerdu colo previsto n’Artículu anterior, la Oficina de Bon Gobiernu y Llucha contra la Corrupción, d’oficiu y nel plazu de trés meses dende’l so cese, ha ellaborar un informe onde s’examine la situación patrimonial del ex-altu cargu.
2. Quien desempeñaren un puestu d’altu cargu y que la so situación patrimonial seya oxetu d’exame han presentar tola información que-yos pidan, amás de comunicar toes aquelles cir- cunstancies que seyan relevantes pa la ellaboración del informe.
3. Con calter previu a la so aprobación, ha dase treslláu al interesáu de la propuesta d’informe pa que, nel plazu de quince díes, formule les alegaciones que-y paezan convenientes. N’acabando esti plazu, l’informe ha ser oxetu d’aprobación y notificación a los altos cargos a los qu’examinaren la so situación patrimonial.
4. Si de los datos y fechos constataos, d’alcuerdu al procedimientu mentáu nos apartaos anteriores, pudieren derivase nicios d’arriquecimientu inxustificáu, la Oficina de Bon Go- biernu y Llucha contra la Corrupción va poder solicitar la collaboración de l’Axencia Estatal d’Alministración Tributaria pa esclariar esa información.

Si d’esti procedimientu pudiere derivase la existencia de responsabilidaes alministratives o penales, va dase treslláu a los órganos competentes pa que, si fore’l casu, principien los pro- cedimientos que resulten oportunos.

1. La Oficina de Bon Gobiernu y Llucha contra la Corrupción, por conductu del presidente del Con- seyu de Tresparencia y Bon Gobiernu, ha informar semestralmente al Conseyu de Gobiernu de l’actividá que desenvuelva n’aplicación d’esti Artículu.

## Capítulu III. Réxime sancionador.

### Artículu 47. Infracciones.

Son infracciones en materia de bon gobiernu, amás de les tipificaes nos artículos 28 y 29 de la Llei

19/2013, de 9 d’avientu, de tresparencia, accesu a la información pública y bon gobiernu, estes:

1. Infracciones mui graves:
   1. º L’incumplimientu de les normes d’incompatibilidaes a les que se refier esti Títulu. 2.º La presentación de declaraciones con datos o documentos falsos.
2. º L’incumplimientu de les obligaciones a les que se refier l’Artículu 40 tocante a la xes- tión d’acciones y participaciones societaries.
3. º El falsiamientu o l’incumplimientu de los requisitos d’idoneidá pa ser nomáu altu cargu.
4. Infracciones graves:
   1. º La non declaración d’actividaes y de bienes y derechos patrimoniales nos Rexistros

correspondientes, depués del apercibimientu pa eso.

* 1. º La omisión deliberada de datos y documentos que se tengan que presentar d’alcuerdu

colo que s’establez nesta Llei.

* 1. º L’incumplimientu repetíu del deber d’astención d’alcuerdu colo previsto nesta Llei. 4.º La comisión de la infracción leve cuando l’autor yá fore sancionáu pola mesma infrac-

ción nos trés años anteriores.

1. Infracción leve: la declaración estemporánea d’actividaes o de bienes y derechos patrimonia- les nos Rexistros correspondientes, depués del requerimientu que se formule pa esi efectu.

### Artículu 48. Sanciones.

1. Ensin perxuiciu de les sanciones previstes n’Artículu 30 de la Llei 19/2013, de 9 d’avientu, de tresparencia, accesu a la información pública y bon gobiernu, pa les infracciones tipificaes nos sos artículos 28 y 29, han aplicase a les infracciones tipificaes n’Artículu anterior d’esta Llei estes sanciones:
2. A les infracciones mui graves, declaración del incumplimientu de la llei y la so publicación

nel «Boletín Oficial del Principáu d’Asturies». Va imponese, amás, una multa de 3.001 a

10.000 euros.

Los sancionaos pola comisión d’una infracción mui grave, sacante’l presidente del Conseyu de Gobiernu, van ser destituyíos del cargu qu’ocupen, tándose pa tal efectu, no que se refier a los conseyeros, a lo dispuesto n’Artículu 34.1.c) de la Llei del Principáu d’Asturies 6/1984, de 5 de xunetu, del Presidente y del Conseyu de Gobiernu, y nun van poder ser nomaos pa ocupar nengún puestu d’altu cargu nun periodu d’ente cinco y diez años.

Si’l sancionáu fore’l presidente del Conseyu de Gobiernu, esti namás va perder la so con- dición de tal polos procedimientos previstos n’Estatutu d’Autonomía y na Llei del Principáu d’Asturies 6/1984, de 5 de xunetu, del Presidente y del Conseyu de Gobiernu.

1. A les infracciones graves, declaración del incumplimientu de la llei y la so publicación nel

«Boletín Oficial del Principáu d’Asturies». De la mesma manera, va poder imponese multa de 501 a 3.000 euros.

1. A la infracción leve del Artículu 47.c), amonestación o multa de 100 a 500 euros.
2. Les sanciones a les que se refier esti Artículu han facese públiques nel Portal de Trespa- rencia y han anotase nel Rexistru d’Actividaes d’altos cargos, cola práctica de la nota marxinal correspondiente.

### Artículu 49. Procedimientu.

El procedimientu va ser l’establecíu con calter xeneral pal exerciciu de la potestá sancionadora qu’en cada casu proceda.

### Artículu 50. Órganos competentes.

1. L’órganu competente pa ordenar la incoación va ser:
2. Cuando’l presuntu responsable seya’l presidente del Conseyu de Gobiernu, el presidente del Conseyu de Tresparencia y Bon Gobiernu.
3. Cuando’l presuntu responsable seya un conseyeru, el Conseyu de Gobiernu, a propuesta del conseyeru competente en materia de bon gobiernu o, si esti fore’l presuntu responsa- ble, el conseyeru que correspuenda según l’orde establecíu nel Decretu del Presidente pol que se determinen les conseyeríes.
4. Cuando’l presuntu responsable seya otru altu cargu, el conseyeru competente en materia de bon gobiernu.
5. La instrucción de los espedientes correspondientes va realizase pola Oficina de Bon Go- biernu y Llucha contra la Corrupción.
6. La competencia pa la imposición de sanciones va corresponder:
7. Cuando’l responsable seya’l presidente del Conseyu de Gobiernu, el Plenu del Conseyu de Tresparencia y Bon Gobiernu.
8. Cuando’l responsable seya un conseyeru, el Conseyu de Gobiernu.
9. Cuando’l responsable seya otru altu cargu, el Conseyu de Gobiernu si se tratare d’infracciones mui graves y, si se tratare d’infracciones leves o graves, el conseyeru com- petente en materia de bon gobiernu.

**Títulu III. Grupos d’interés. Capítulu I. Disposiciones xenerales. Artículu 51. Ámbitu d’aplicación.**

1. Pa los efectos d’esti Títulu, considérense grupos d’interés les persones físiques o xurídiques

y les organizaciones, cualquiera que seya la so forma o estatutu llegal, que se dediquen profe- sionalmente, como too o parte de la so actividá, a influyir directa o indirectamente nos procesos d’ellaboración de les polítiques o disposiciones normatives, na aplicación de les mesmes o na to- ma de decisiones de l’Alministración del Principáu d’Asturies, los sos organismos y entes públicos y les sociedaes mercantiles y fundaciones nes que directa o indirectamente tengan participación mayoritaria o dominiu efectivu.

1. Queden escluyíes del ámbitu d’aplicación d’esti Títulu les actividaes relatives a la realiza- ción d’asesoramientu xurídicu vinculaes a defender los intereses afectaos pol procedimientu alministrativu, n’actividaes de conciliación o mediación, o pal exerciciu de derechos o iniciati- ves establecíos pol ordenamientu xurídicu.

### Artículu 52. Rexistru de grupos d’interés.

1. Créase’l Rexistru de grupos d’interés, que va tener calter públicu, va ser accesible dende’l Portal de Tresparencia de l’Alministración del Principáu d’Asturies y va adscribise a la Direc- ción Xeneral competente en materia de participación ciudadana.
2. Nel Rexistru de grupos d’interés han inscribise los suxetos del Artículu 51.1.
3. Reglamentariamente va regulase la organización y el funcionamientu del Rexistru de gru- pos d’interés, que va contener una clasificación de los suxetos inscritos, el Códigu de conduc- ta al que se refier l’Artículu siguiente y la información oxetu d’inscripción.

### Artículu 53. Códigu de conducta.

1. Pa inscribise nel Rexistru de grupos d’interés va ser requisitu necesariu que’l grupu presen- te un Códigu de conducta identificando’l nome y los datos de la persona que la soscriba y de la entidá o organización que representa o pa la que trabaya y los intereses, oxetivos o finalidaes que persigue la so clientela.
2. El Códigu de conducta ha incluyir a lo menos:
3. º El compromisu de nun obtener nin tratar d’obtener la información o influyir na toma de

determinos de forma deshonesta.

1. º El compromisu d’apurrir información completa, correcta, actualizada, fidedigna y non engañosa, en particular, sobre les sos actuaciones, xuntes y audiencies con altos car- gos, comunicaciones, informes y cualquier contribución na materia de que se trate, y l’aceptación de que se faiga pública al traviés del Rexistru de grupos d’interés nel Portal de Tresparencia de l’Alministración del Principáu d’Asturies.
2. º El compromisu d’aceptar y cumplir les midíes tomaes nel casu d’incumplimientu de les

obligaciones establecíes nesti Títulu o pol mesmu Códigu de conducta.

1. º Un sistema de control y fiscalización de los establecíos nesti Títulu y nel mesmu Códigu

de conducta.

### Artículu 54. Espediente de güelga na actuación pública.

1. Tolos cambeos introducíos na ellaboración d’una norma, plan o programa d’actuación, o diseñu d’una política pública, de resultes de la intervención de grupos d’interés, han integrar un espediente de güelga na actuación pública.
2. L’espediente mentáu va recoyer toles versiones del testu al que se refiera, dende’l primer borrador, y va incluyir tolos cambeos identificando’l grupu d’interés proponente, el motivu de la inclusión, la referencia a la xunta o xuntes en que s’alcordó y los informes y documentos rellacionaos colos cambeos introducíos.
3. Los espedientes de güelga na actuación pública van ser accesibles dende’l Portal de Tres- parencia de l’Alministración del Principáu d’Asturies con respetu, nel so casu, de los llímites que’l Títulu I establez pal derechu d’accesu a la información pública.

## Capítulu II. Réxime sancionador.

### Artículu 55. Infracciones.

1. Son infracciones mui graves:
2. L’incumplimientu polos grupos d’interés de la obligación d’inscribise nel Rexistru de gru- pos d’interés.
3. El consentimientu repetíu por parte d’altos cargos a qu’accedan a ellos grupos d’interés non inscritos nel Rexistru de grupos d’interés. Va entendese qu’existe reiteración cuando se consintieren trés o más accesos nun periodu de referencia de dos años.
4. L’incumplimientu repetíu por parte de los grupos d’interés de los compromisos del conteníu mínimu del Códigu de conducta. Va entendese qu’existe reiteración cuando l’incumplimientu se produciere más de dos veces nun periodu de referencia de dos años.
5. Son infracciones graves:
6. El consentimientu puntual por parte d’altos cargos a qu’accedan a ellos grupos d’interés non inscritos nel Rexistru de grupos d’interés.
7. L’incumplimientu puntual por parte de los grupos d’interés de los compromisos del conte- níu mínimu del Códigu de conducta.
8. Ye infracción leve l’incumplimientu por parte de los grupos d’interés de los conteníos adicio- nales del Códigu de conducta.

### Artículu 56. Sanciones.

1. Les infracciones mui graves van sancionase:
2. Si’l responsable fore un grupu d’interés: inhabilitación pa inscribise nel Rexistru de grupos d’interés nun periodu de dos años y un día a cuatro años o cancelación de la inscripción nel Rexistru de grupos d’interés y inhabilitación pa volver inscribise nel mesmu nun periodu de dos años y un día a cuatro años, con multa en dambos casos de 2.001 a 5.000 euros.
3. Si’l responsable fore altu cargu: declaración del incumplimientu de la llei y la so publicación

nel «Boletín Oficial del Principáu d’Asturies», con multa, amás, de 2.001 a 5.000 euros.

1. Les infracciones graves van sancionase:
2. Si’l responsable fore un grupu d’interés: inhabilitación pa inscribise nel Rexistru de grupos d’interés nun periodu de seis meses y un día a dos años, de la inscripción nel Rexistru de grupos d’interés, pudiendo imponese, amás, una multa d’hasta 2.000 euros.
3. Si’l responsable fore altu cargu: declaración del incumplimientu de la llei y la so publica-

ción nel «Boletín Oficial del Principáu d’Asturies», con multa d’hasta 2.000 euros.

1. La infracción leve del Artículu 55.3 va sancionase con amonestación al grupu d’interés o suspensión d’hasta seis meses de la inscripción nel Rexistru de grupos d’interés.

### Artículu 57. Órganos competentes.

1. L’órganu competente pa ordenar la incoación va ser:
2. Cuando’l presuntu responsable seya un grupu d’interés, el conseyeru competente en mate- ria de grupos d’interés.
3. Cuando’l presuntu responsable seya’l presidente del Conseyu de Gobiernu, el presidente del Conseyu de Tresparencia y Bon Gobiernu.
4. Cuando’l presuntu responsable seya un conseyeru, el Conseyu de Gobiernu, a propuesta del conseyeru competente en materia de grupos d’interés o, si esti fore’l presuntu respon- sable, el conseyeru que correspuenda según l’orde establecíu nel Decretu del Presidente pol que se determinen les conseyeríes.
5. Cuando’l presuntu responsable seya otru altu cargu, el conseyeru competente en materia de grupos d’interés.
6. La instrucción de los espedientes correspondientes va realizala la Oficina de Bon Gobiernu

y Llucha contra la Corrupción.

1. La competencia pa la imposición de sanciones va corresponder:
2. Cuando’l responsable seya un grupu d’interés, el conseyeru competente en materia de grupos d’interés.
3. Cuando’l responsable seya’l presidente del Conseyu de Gobiernu, el Plenu del Conseyu de Tresparencia y Bon Gobiernu.
4. Cuando’l responsable seya un conseyeru, el Conseyu de Gobiernu.
5. Cuando’l responsable seya otru altu cargu, el Conseyu de Gobiernu si se tratare d’infracciones mui graves y, si se tratare d’infracciones graves, el conseyeru competente en materia de grupos d’interés.

### Artículu 58. Procedimientu.

El procedimientu va ser l’establecíu con calter xeneral pal exerciciu de la potestá sancionadora qu’en cada casu proceda.

# Títulu IV. Denuncies.

### Artículu 59. Denunciante.

Cualquier persona física o xurídica va poder denunciar conductes, fechos o situaciones de les que pudieren derivase illícitos alministrativos o penales cola corrupción o comportamientos contrarios a la integridá pública n’ámbitu de l’Alministración del Principáu d’Asturies, los orga- nismos y entes públicos dependientes o vinculaos a ella, amás de nes sociedaes mercantiles y fundaciones nes qu’aquella tenga directa o indirectamente participación mayoritaria o domi- niu efectivu cuando seyan designaos previu alcuerdu del Conseyu de Gobiernu o polos sos propios órganos de gobiernu.

### Artículu 60. Estatutu del denunciante.

1. Ensin perxuiciu de los derechos establecíos na llexislación básica y de lo que reglamenta- riamente se determine, el denunciante va gozar, en cualquier casu, d’estos derechos:
2. Confidencialidá. L’Alministración va tar obligada, a solicitú del denunciante, a omitir cualquier datu que pueda conducir a la so identificación, ensin perxuiciu de que, nos términos estable- cíos, si fore’l casu, pola llexislación básica, puedan presentase denuncies anónimes.
3. Indemnidá. L’Alministración nun va poder tomar nenguna midida que suponga directa o indirectamente retorsión o represalia sobre’l denunciante de resultes de la presentación de la denuncia, siendo nulos los actos alministrativos que vulneren esti derechu nuestru.
4. El denunciante, que nun va tener la condición d’interesáu nes actuaciones alministratives que s’abran de resultes de la denuncia, va poder solicitar de l’Alministración ser informáu del estáu de tramitación de la so denuncia y resolución de la mesma.

### Artículu 61. Canal de Llucha contra la Corrupción.

Pa la presentación de les denuncies a les que se refier esti Títulu, ha habilitase nel Portal de Tresparencia de l’Alministración del Principáu d’Asturies una canal electrónica llamada «Ca- nal de Llucha contra la Corrupción», que la so xestión va corresponder a la Oficina de Bon Gobiernu y Llucha contra la Corrupción.

### Artículu 62. Tramitación de les denuncies.

Recibida la denuncia, la Oficina de Bon Gobiernu y Llucha contra la Corrupción va dar treslláu al órganu competente pa incoar el procedimientu correspondiente si atopare abondos nicios, y con esa mira va poder practicar actuaciones previes, empobinaes a determinar cola mayor precisión posible los fechos, la identificación de les persones y les circunstancies relevantes que concurran nunos y otros. En casu contrariu, ha alcordar motivadamente l’archivu y ha comunicase al denunciante.

# Títulu V. Conseyu de Tresparencia y Bon Gobiernu del Principáu d’Asturies

### Artículu 63. Conseyu de Tresparencia y Bon Gobiernu del Principáu d’Asturies.

1. Créase’l Conseyu de Tresparencia y Bon Gobiernu del Principáu d’Asturies como ente pú- blicu con personalidá xurídica propia sometíu a esta Llei y al Derechu alministrativu.
2. El Conseyu ha actuar con autonomía funcional plena y independencia absoluta nel cumplimien- tu de los sos fines. Ha cuntar con una sección presupuestaria propia, ensin perxuiciu de la so adscripción a la conseyería competente en materia de tresparencia y ha disponer pal desenvolvi- mientu de les sos funciones del personal funcionario del Principáu d’Asturies que-y adscriban.
3. Son fines del Conseyu de Tresparencia y Bon Gobiernu del Principáu d’Asturies promover la tresparencia de l’actividá pública, velar pol cumplimientu de les obligaciones de publicidá activa, salvaguardar l’exerciciu del derechu d’accesu a la información pública y garantizar el cumplimientu de les disposiciones de bon gobiernu y grupos d’interés.

### Artículu 64. Órganos.

Son órganos del Conseyu de Tresparencia y Bon Gobiernu del Principáu d’Asturies:

1. El presidente.
2. El Plenu.
3. La Oficina de Bon Gobiernu y Llucha contra la Corrupción.

### Artículu 65. Presidente.

1. El presidente del Conseyu de Tresparencia y Bon Gobiernu del Principáu d’Asturies va escoyelu’l Plenu de la Xunta Xeneral del Principáu d’Asturies, por mayoría de dos tercios, previa comparecencia del candidatu énte la Comisión competente por razón de la materia, pa un periodu de cinco años, anovable namás una vez, ente persones de prestixu reconocíu, atendiendo a criterios de competencia profesional y esperiencia. La elección ha comunicase al Conseyu del Gobiernu pal so nomamientu por Decretu.
2. El presidente va cesar nel cargu por:
3. Espiración del mandatu.
4. A pidimientu propiu.
5. Incumplimientu grave de les sos obligaciones declaráu por mayoría de dos tercios del Plenu de la Xunta Xeneral del Principáu d’Asturies.
6. Incompatibilidá sobrevenida apreciada pola Comisión de la Xunta Xeneral del Principáu d’Asturies competente por razón de la materia.
7. Conderga por delitu dolosu, incapacidá permanente pal exerciciu de les sos funciones o

inhabilitación pa cargu públicu, por resolución xudicial firme.

1. El presidente tien la condición d’altu cargu y va percibir les retribuciones fixaes pa los direc- tores xenerales de l’Alministración del Principáu d’Asturies na Llei de Presupuestos Xenerales del exerciciu correspondiente.
2. En casos de vacante, ausencia o enfermedá del presidente, va actuar como presidente del Conseyu de Tresparencia y Bon Gobiernu’l miembru del Plenu del Conseyu de más antigüedá o edá, nesti orde.

### Artículu 66. Competencies del presidente.

1. El presidente ostenta la representación del Conseyu de Tresparencia y Bon Gobiernu del

Principáu d’Asturies y va exercer estes competencies:

1. Adoptar criterios d’interpretación uniforme de les obligaciones conteníes nesta Llei.
2. Velar pol cumplimientu de les obligaciones de publicidá activa conteníes nel Capítulu II del Títulu I.
3. Conocer de les reclamaciones que se presenten n’aplicación del Artículu 17.
4. Efectuar los requerimientos a los que se refier l’Artículu 20.
5. Responder les consultes que, con calter facultativu, -y faigan los órganos encargaos de tramitar y resolver les solicitúes d’accesu a la información.
6. Alcordar la incoación de los procedimientos sancionadores previstos nesta Llei cuando’l presuntu responsable seya’l presidente del Conseyu de Gobiernu, pudiendo, nos supues- tos restantes, instala del órganu competente, que tien que motivar, si ye’l casu, el so de- termín de nun incoar.
7. Exercer la xefatura del personal adscrito al Conseyu de Tresparencia y Bon Gobiernu, convocar los procesos de provisión de los puestos de trabayu correspondientes, designar les comisiones de valoración y efectuar los nomamientos.
8. Autorizar los cambeos presupuestarios de los creitos iniciales.
9. Autorizar contratos, soscribir convenios y autorizar y disponer gastos, reconocer les obli- gaciones y ordenar los pagos.
10. Aquelles otres que-y atribuyan por norma de rangu llegal o reglamentariu.
11. Les competencies del Conseyu de Tresparencia y Bon Gobiernu non atribuyíes espresa- mente a nengún de los sos órganos va exerceles el presidente.

### Artículu 67. Plenu.

1. El Plenu del Conseyu de Tresparencia y Bon Gobiernu va tar compuestu pol presidente, que va presidir les sos xuntes y va tener votu de calidá en casu d’empates, y polos vocales de los que se fala agora:
2. El vocal del Conseyu Consultivu del Principáu d’Asturies qu’esti designe.
3. Los representantes de la Xunta Xeneral del Principáu d’Asturies qu’al principiu de cada llexislatura esta designe ente persones de reconocida competencia y esperiencia profe- sional o académica en materia de tresparencia y bon gobiernu, ún por cada grupu parlla- mentariu nos términos que resulten del Reglamentu de la Cámara.
4. Dos representantes de la Federación Asturiana de Conceyos designaos por esta ente persones de reconocida competencia y esperiencia profesional o académica en materia de tresparencia y bon gobiernu.
5. Un representante de la Universidá d’Uviéu designáu por esta ente persones de reconoci- da competencia y esperiencia profesional o académica en materia de tresparencia y bon gobiernu.
6. El Síndicu de la Sindicatura de Cuentes qu’esta designe.
7. Na composición del Plenu del Conseyu de Tresparencia y Bon Gobiernu ha mirase por

atender al principiu de presencia equilibrada de muyeres y homes.

1. Un funcionariu adscritu al Conseyu de Tresparencia y Bon Gobiernu del Principáu d’Asturies, del Grupu A1, con llicenciatura o grau en Derechu, ha desempeñar la secretaría, con voz y ensin votu.
2. Los vocales del Plenu del Conseyu de Tresparencia y Bon Gobiernu propuestos en cada casu van ser nomaos por alcuerdu del Conseyu de Gobiernu del Principáu d’Asturies.
3. Ensin perxuiciu de lo previsto na lletra b) del apartáu 1 d’esti Artículu pa los representantes de la Xunta Xeneral del Principáu d’Asturies, el mandatu de los vocales del Plenu del Conseyu de Tresparencia y Bon Gobiernu va ser de cinco años, anovable namás una vez, y van cesar por:
4. Espiración del so mandatu o del mandatu del órganu que los propunxere.
5. A pidimientu propiu.
6. Perda de la condición pola que los nomaron.
7. Incumplimientu grave de les sos obligaciones declaráu por mayoría de dos tercios del

Plenu del Conseyu de Tresparencia y Bon Gobiernu.

1. Conderga por delitu dolosu, incapacidá permanente pal exerciciu de les sos funciones o

inhabilitación pa cargu públicu, por resolución xudicial firme.

1. Los miembros del Plenu del Conseyu de Tresparencia y Bon Gobiernu nun van percibir retri- bución nenguna de resultes de la so participación na mesma, xenerando namás les indemniza- ciones por razón de serviciu aplicables al personal de l’Alministración del Principáu d’Asturies.

### Artículu 68. Competencies del Plenu.

El Plenu del Conseyu de Tresparencia y Bon Gobiernu va exercer estes competencies:

1. Aprobar los Planes de Prevención contra la corrupción.
2. Adoptar recomendaciones pal meyor cumplimientu de les obligaciones establecíes nesta Llei.
3. Asesorar nes materies conteníes nesta Llei.
4. Emitir informe preceptivamente sobre los Planes Estratéxicos de Tresparencia y los pro- yectos normativos que desenvuelvan esta Llei o que tean rellacionaos col so oxetu.
5. Evaluar el grau d’aplicación d’esta Llei, de los Planes Estratéxicos de Tresparencia y de los Planes de Prevención de la Corrupción.
6. Ellaborar estudios de bones práctiques nes materies conteníes nesta Llei.
7. Imponer al presidente del Conseyu de Gobiernu, por mayoría de dos tercios, les sancio- nes poles infracciones tipificaes nesta Llei.
8. Aprobar la memoria anual del Conseyu.
9. Unviar al Conseyu de Gobiernu l’anteproyectu del presupuestu del Conseyu de Trespa- rencia y Bon Gobiernu del Principáu d’Asturies.
10. Unviar al Conseyu de Gobiernu propuestes de plantiya y llista de puestos de trabayu del personal al so serviciu pa la so aprobación pol Conseyu de Gobiernu.
11. Cualquier otra que-y atribuyan en virtú de disposición llegal o reglamentaria.

### Artículu 69. Oficina de Bon Gobiernu y Llucha contra la Corrupción.

1. La Oficina de Bon Gobiernu y Llucha contra la Corrupción va tener nivel orgánicu de Serviciu.
2. La Oficina, amás de les qu’en virtú de disposición llegal o reglamentaria-y atribuyan, va exercer

estes competencies:

1. Ellaborar la propuesta del Plan de Prevención de la Corrupción y velar pola so execución correcta.
2. Llevar los Rexistros d’Actividaes y de Bienes y Derechos Patrimoniales d’altos cargos.
3. Xestionar el réxime d’incompatibilidaes y conflictos d’interés previstu nesta Llei.
4. Ellaborar la propuesta de Códigu de conducta.
5. Instruyir los espedientes sancionadores previstos nesta Llei.
6. Proponer actividaes formatives pa los altos cargos al Institutu Asturianu d’Alministración Pública «Adolfo Posada».
7. Amás, y ensin perxuiciu de lo previsto al respective del Plan de Prevención de la Corrup-

ción, la Oficina va poder llevar a cabu actuaciones cola mira de:

1. Prevenir y lluchar contra’l fraude, la corrupción y cualquier otra actividá illegal que vaiga en mengua de los intereses de l’Alministración del Principáu d’Asturies y los sos organismos y entes públicos, amás de les sociedaes mercantiles y fundaciones nes que tengan directa o indirectamente participación mayoritaria o dominiu efectivu.
2. Indagar sobre fechos rellacionaos col desempeñu d’actividaes potencialmente constituti- ves d’incumplimientos que puedan dar pie a responsabilidaes.
3. Pal exerciciu de les sos competencies la Oficina va cuntar cola collaboración de la Inspec- ción Xeneral de Servicios del Principáu d’Asturies, la Inspección Educativa, aparte de la Inter- vención Xeneral del Principáu d’Asturies y demás órganos de control internu.

### Artículu 70. Estatutu.

El Conseyu de Gobiernu ha aprobar, pente medies de decretu, previu informe favorable del Plenu del Conseyu de Tresparencia y Bon Gobiernu, l’Estatutu del Conseyu de Tresparencia y Bon Gobiernu del Principáu d’Asturies, onde s’ha establecer la so organización, estructura, fun- cionamientu, amás de tolos aspectos que seyan menester pal cumplimientu de los sos fines.

### Artículu 71. Recursos económicos.

Pal cumplimientu de los sos fines, el Conseyu de Tresparencia y Bon Gobiernu va cuntar con

estos recursos:

1. Les asignaciones que s’establezan anualmente con cargu a los Presupuestos Xenerales del Principáu d’Asturies.
2. Los bienes y valores que constituyan el so patrimoniu, amás de los productos y rentes del mesmu.
3. Cualquier otru que llegalmente puedan atribuyi-y.

### Artículu 72. Memoria anual.

El Plenu del Conseyu de Tresparencia y Bon Gobiernu del Principáu d’Asturies ha aprobar una memoria anual sobre’l desenvolvimientu de les sos actividaes y sobre’l grau de cum- plimientu de les disposiciones establecíes nesta Llei. La memoria ha contener, amás, les evaluaciones de los Planes Estratéxicos de Tresparencia y, cuando proceda, de los Planes de Prevención de la Corrupción.

### Artículu 73. Rellaciones cola Xunta Xeneral del Principáu d’Asturies.

1. El presidente del Conseyu ha unviar a la Xunta Xeneral la memoria a la que se refier l’Artículu anterior y ha comparecer énte la Comisión parllamentaria correspondiente pa dar cuenta de la mesma, amás de toes cuantes veces rican la so presencia énte ella.
2. Les rellaciones del Conseyu de Tresparencia y Bon Gobiernu del Principáu d’Asturies cola Xunta Xeneral del Principáu d’Asturies han producise pente medies de la Mesa de la Cámara, ensin perxuiciu del órganu parllamentariu qu’en cada casu seya competente.

**Disposiciones**

### Disposición adicional primera. Tresparencia y bon gobiernu de los órganos auxiliares del Principáu d’Asturies.

1. La Sindicatura de Cuentes del Principáu d’Asturies y el Conseyu Consultivu del Principáu d’Asturies han adaptase a lo establecío nesta Llei en materia de tresparencia y bon gobiernu, ensin perxuiciu de la so autonomía organizativa.
2. Les referencies previstes na Llei del Principáu d’Asturies 3/2003, de 24 de marzu, de la Sindi- catura de Cuentes, y na Llei del Principáu d’Asturies 1/2004, de 21 d’ochobre, del Conseyu Con- sultivu, al Artículu 4 de la Llei del Principáu d’Asturies 4/1995, de 6 d’abril, d’incompatibilidaes, actividaes y bienes de los altos cargos, al respective del réxime d’incompatibilidaes de les persones titulares de los puestos de síndicos, presidente y vocales del Conseyu Consultivu, y les persones titulares de les respectives secretaríes xenerales, van entendese referíes al réxime d’incompatibilidaes y conflictos d’intereses del Títulu II d’esta Llei.

### Disposición adicional segunda. Dotación de medios.

L’Alministración del Principáu d’Asturies ha previr al Conseyu de Tresparencia y Bon Gobiernu del Principáu d’Asturies, nun plazu non superior a seis meses dende la entrada en vigor d’esta Llei, de los medios materiales y personales necesarios pal exerciciu de les sos funciones.

### Disposición adicional tercera. Plan de Formación.

L’Institutu Asturianu d’Alministración Pública «Adolfo Posada» va poner en marcha, nel plazu d’un añu dende la entrada en vigor d’esta Llei, un plan de formación específica pa formar a los emplegaos públicos nos derechos y obligaciones que la llei regula.

### Disposición adicional cuarta. Simplificación normativa.

1. L’Alministración del Principáu d’Asturies ha encarar una revisión y simplificación del so orde- namientu xurídicu. Pa eso, ha efectuar los estudios correspondientes, derogar les normes que quedaren obsoletes y determinar, si ye’l casu, la necesidá d’introducir modificaciones o proponer la ellaboración d’un testu refundíu, d’alcuerdu coles previsiones constitucionales, estatutaries y llega- les sobre competencia y procedimientu, según el rangu de les normes que resultaren afectaes.
2. El Conseyu de Gobiernu del Principáu d’Asturies ha aprobar, nel plazu de nueve meses dende la entrada en vigor de la llei, un Plan de Calidá y Simplificación Normativa qu’ha publi- case nel Portal de Tresparencia de l’Alministración del Principáu d’Asturies.

### Disposición adicional quinta. Non aumentu del gastu públicu.

L’adaptación de les estructures orgániques y de les llistes de puestos de trabayu a lo dispuesto nesta Llei ha facese ensin aumentu de plantiya, nin de los gastos de personal, en cumplimientu de lo previsto nes lleis correspondientes del Principáu d’Asturies de Presupuestos Xenerales y d’alcuerdu colos principios d’estabilidá presupuestaria y sostenibilidá financiera.

### Disposición transitoria. Rexistros en materia de bon gobiernu.

1. Hasta que se produza’l so desenvolvimientu reglamentariu, los Rexistros previstos n’Artículu 41 d’esta Llei van rexise, no que resulte d’aplicación, pol Decretu 86/1995, de 25 de mayu, pol que se regulen los Rexistros d’Intereses y Actividaes y de Bienes d’altos cargos del Principáu d’Asturies.
2. Constituyida la Oficina de Bon Gobiernu y Llucha contra la Corrupción, el conteníu de los

Rexistros actuales va treslladase ensin demoranza a la mesma.

### Disposición derogatoria. Derogación normativa.

1. Derógase la Llei del Principáu d’Asturies 4/1995, de 6 d’abril, d’incompatibilidaes, actividaes y bienes de los altos cargos.
2. De la mesma manera, queden derogaes a la entrada en vigor d’esta Llei les disposiciones de rangu igual o inferior emanaes de los órganos de la Comunidá Autónoma que s’opongan a lo previsto na mesma.

### Disposición final primera. Modificación de la Llei del Principáu d’Asturies 6/1984, de 5 de xunetu, del Presidente y del Conse- yu de Gobiernu.

Amiéstase un Artículu 7 nuevu a la Llei del Principáu d’Asturies 6/1984, de 5 de xunetu, del

Presidente y del Conseyu de Gobiernu, con esta redacción:

«Artículu 7.

El presidente va tener la consideración d’altu cargu a los efectos de la llexislación vixente en materia de tresparencia, bon gobiernu y grupos d’interés.»

### Disposición final segunda. Modificación de la Llei del Prin- cipáu d’Asturies 3/1985, de 26 d’avientu, d’Ordenación de la Función Pública.

Amiéstase un Artículu 55 bis nuevu a la Llei del Principáu d’Asturies 3/1985, de 26 d’avientu, d’Ordenación de la Función Pública, con esta redacción:

«Artículu 55 bis.

1. Escepcionalmente, los emplegaos públicos que denuncien actuaciones d’altos cargos o personal de l’Alministración del Principáu d’Asturies o del so sector públicu realizaes nel exerciciu de los sos cargos o funciones de les que pudiere derivase un posible delitu contra l’Alministración de los regu- laos nel Títulu XIX del Códigu Penal van poder ser treslladaos, na sustanciación de les actuaciones derivaes de la so denuncia, a otru puestu de trabayu vacante de característiques asemeyaes al que vinieren ocupando, cuando lo soliciten y concurran circunstancies qu’asina lo xustifiquen.
2. El treslláu previstu n’apartáu anterior va ser igualmente aplicable cuando la denuncia se realice énte’l Ministeriu Fiscal o énte’l Xuez desque la denuncia s’almitiere a trámite y hasta que se sustancien les actuaciones xurisdiccionales a les que dea pie.»

### Disposición final tercera. Habilitación normativa.

Habilítase al Conseyu de Gobiernu del Principáu d’Asturies pa dictar les disposiciones nece- saries pal desenvolvimientu y execución de lo establecío nesta Llei.

### Disposición final cuarta. Adaptación de los sistemes de

**publicidá activa nel sector públicu local.**

Les entidaes locales del ámbitu territorial del Principáu d’Asturies y los sos organismos y entes públicos, amás de les sociedaes mercantiles y fundaciones nes que tengan directa o indirecta- mente participación mayoritaria o dominiu efectivu, van disponer de seis meses dende la entrada en vigor d’esta Llei p’adaptar los sos sistemes de publicidá activa a la mesma.

### Disposición final quinta. Entrada en vigor.

Esta Llei va entrar en vigor a los trés meses de la so publicación nel «Boletín Oficial del Prin- cipáu d’Asturies».

Polo tanto, ordeno a tolos ciudadanos a quien seya d’aplicación esta Llei qu’ayuden al so cum- plimientu, amás d’a tolos Tribunales y Autoridaes que la guarden y la faigan guardar.

Uviéu, 14 de setiembre del 2018.—El presidente del Principáu d’Asturies, Javier Fernández Fernández.

Texto sin valor jurídico